Downloaded from YTS.BZ
Official YIFY movies site: YTS.BZ
แกรี่ คาสปารอฟ ซูเปอร์สตาร์ นโปเลียนแห่งวงการหมากรุก
เขาไม่ใช่พวกหนอนหนังสืออย่างที่คุณคิดกัน
- และมีเสน่ห์ดึงดูดเหลือล้น - ฉูดฉาดและโผงผาง
เขาสร้างความขัดแย้งและความปั่นป่วน ยิ่งกว่าแชมป์คนไหนๆ ในประวัติศาสตร์
ไม่มีมนุษย์หรือเครื่องจักรหน้าไหนเอาชนะเขาได้
- คุณมั่นใจในตัวเองมากเลยนะ ใช่ไหม - ผมต้องมั่นใจสิ
และผมคือแชมป์โลก
(แกรี่ คาสปารอฟ แชมป์โลกหมากรุก)
หมากรุกคือสงครามจิตวิทยา
มันคือเจตจำนงของผมปะทะกับเจตจำนงของคุณ
มันคือการแข่งขันที่ดุเดือดที่สุด
ในรูปแบบที่บริสุทธิ์ที่สุด
ถ้าคุณชนะ คุณก็แค่เป็นคนที่เก่งกว่า
- คนที่ดีกว่าเหรอ - ใช่ ในฐานะบุคคลและทุกอย่าง
คุณเหนือกว่า ผมต้องการความท้าทายใหม่ๆ ผมเลยแข่งกับคอมพิวเตอร์
ผมพร้อมรับทุกความท้าทายใหม่ๆ ในโลกใบนี้
จูดิต โพลการ์ เด็กนักเรียนหญิงชาวฮังการีวัย 12 ปี
ได้ชนะการแข่งขันหมากรุกระดับนานาชาติ รายการใหญ่และเพิ่งสร้างประวัติศาสตร์
(จูดิต โพลการ์)
ในตอนแรก ใครๆ ก็ประเมินฉันต่ำไป
ฉันได้ยินคนพูดว่า "เธอเป็นผู้หญิงนี่ เธอมาทำอะไรที่นี่"
แต่หมากรุก มันเป็นกีฬาทางปัญญา
และคุณต้องเชื่อมั่นในตัวเอง
จูดิตคือนักหมากรุกที่เก่งที่สุดในวัยของเธอ ไม่ว่าจะเพศไหน
ในหน้าประวัติศาสตร์หมากรุกทั้งหมด
จูดิตคืออินเตอร์เนชั่นแนลมาสเตอร์ ที่อายุน้อยที่สุดตลอดกาล
เธอไต่เต้าถึงระดับนี้ ได้เร็วกว่าบรรดาแชมป์โลกถึงสามปี
เหมือนบ๊อบบี้ ฟิสเชอร์และแกรี่ คาสปารอฟ
ในปี 1994
จูดิต โพลการ์จะต้องลงแข่งกับแกรี่ คาสปารอฟ
เป็นครั้งแรกในชีวิต
เป็นครั้งแรกในประวัติศาสตร์วงการหมากรุก
ที่นักหมากรุกหญิงอันดับหนึ่งของโลก
จะต้องมาแข่งกับผู้เล่นชายระดับท็อปของโลก
(ผู้เล่น)
มันเป็นสิ่งที่ผู้คนต่างตื่นเต้น
แต่คนก็กังวลกันด้วย
เธอจะแพ้ราบคาบรึเปล่า
(ราชินีหมากรุก)
หมากรุกคือความเป็นไปได้ที่ไม่สิ้นสุด
คุณต้องเตรียมพร้อมอย่างดีที่จะเดินหมากผิด
แต่แล้วต้องตั้งสติและกลับมาสู่เกมให้ได้
คุณจะมีโอกาสใหม่ๆ เสมอ โอกาสครั้งใหม่
เช่นเดียวกับชีวิต คุณแค่ต้องล้มแล้วลุกให้ไวที่สุด
เกมไม่มีวันจบ จนกว่ามันจะจบจริงๆ
(เด็กสาวทำโลกหมากรุกตะลึง)
(อันดับ 1 ของการจัดอันดับโลกฝ่ายหญิง แชมป์ตัวจิ๋ว)
(จำชื่อนี้ไว้ จูดิต โพลการ์)
ตอนฉันเป็นเด็ก ความฝันของฉันคือ การได้เล่นกับผู้เล่นที่เก่งที่สุดในโลก
ในทัวร์นาเมนต์ที่ดีที่สุดในโลก
แต่ความฝันเหล่านั้นดูเหมือนจะเป็นไปไม่ได้
เพราะตัวตนของฉัน
และที่ที่ฉันจากมา
วันนี้ฮังการีปกครองด้วยรัฐบาลคอมมิวนิสต์
(บูดาเปสต์ - ฮังการี ยุค 1970)
รัฐเผด็จการเบ็ดเสร็จสมัยใหม่
เสรีภาพในการพูดถูกยกเลิก
เศรษฐกิจเป็นอัมพาต เงินเฟ้อพุ่งสูง การว่างงาน
ชาวฮังการีนับล้านต้องทำงานหลายอาชีพ เพื่อให้พอประทังชีวิต
อัตราการฆ่าตัวตายสูงที่สุดในยุโรป
ตอนที่ลูกสาวทั้งสามคนของผมเกิดมา
พวกเรายากจนมาก
(ลาสซโล โพลการ์ พ่อของจูดิต)
พวกเราอาศัยอยู่ในบ้านโทรมๆ ในย่านชนชั้นแรงงาน
ผนังเปียกชื้นตั้งแต่เพดานจรดพื้น
ผมอยากให้ลูกสาวมีชีวิตที่ดีกว่านี้
ผมเริ่มศึกษาชีวประวัติของเหล่าอัจฉริยะ
ฉันคิดว่าเขาอ่านหนังสือมากกว่า 400 เล่ม
เกี่ยวกับบุคคลผู้ทรงอิทธิพลของโลก เพื่อศึกษารูปแบบของคนเหล่านั้น
เขาตระหนักว่าอัจฉริยะสร้างได้ ไม่ได้เป็นมาแต่เกิด
หากได้รับการศึกษาอย่างถูกวิธี
พวกเขาทุกคนเริ่มตอนอายุห้าขวบ
และศึกษาเรื่องเดียว เป็นเวลาแปดถึงเก้าชั่วโมงทุกวัน
และลาสซโล โพลการ์ ร่วมกับคลาร่า ภรรยาของเขา
จึงตัดสินใจที่จะเลี้ยงลูกให้เป็นอัจฉริยะ
ด้วยการทดลองนี้
(พ่อจอมบงการล่าม ลูกสาวผู้ไม่เต็มใจไว้กับเกมหมากรุก)
ผู้คนจำนวนมากรู้สึกว่า นี่เกือบจะเป็นการทารุณกรรมเด็ก
คิดว่าเขากำลังทำสิ่งที่ส่งผลลบ ต่อพวกเธอในภายหลัง
ผมไม่เคยสงสัยเลยว่าการทดลองนี้ จะนำไปสู่ความสำเร็จ
ในตอนแรก ฉันก็ไม่รู้ว่าเขาคิดถูกหรือเปล่า
(คลาร่า โพลการ์ แม่ของจูดิต)
ฉันพูดความจริงนะ
แต่ฉันรักสามี
และชอบความคิดเขา
ก็เลยคิดว่าลองดูสิ
ทำไมต้องเป็นหมากรุก
ง่ายมาก กระดานหมากรุก มันหาง่าย
และราคาถูกมาก
(ซูซาน จูดิต โซเฟีย)
พี่สาวของฉัน ซูซาน แก่กว่าฉันเจ็ดปี
และโซเฟียแก่กว่าปีครึ่ง
พวกเขาเล่นหมากรุกกันมาพอสมควรแล้ว
และพอฉันอายุห้าขวบ ฉันก็เริ่มฝึกหมากรุก
พื้นฐานของหมากรุกนั้นสำคัญมาก
ก่อนอื่น คุณต้องเรียนรู้วิธีการเดินหมาก
ตัวหมากหกชนิด
ม้า บิชอป เรือ เบี้ย
กลยุทธ์การเปิดหมากใหม่ๆ
การเล่นซิซิเลี่ยน เล่นแบบเบอร์ลิน
เมื่อคุณปล่อยมือจากตัวหมากแล้ว มันจะย้ายไปที่อื่นไม่ได้อีก
พ่อแม่รู้สึกว่าการไปโรงเรียนมันเสียเวลา
อย่างน้อยก็ในมุมมองทางวิชาการ
เราเลยเรียนแบบโฮมสคูล
พ่อทำระบบบัตรรายการเหมือนในห้องสมุด
ในบัตรแต่ละใบจะมีกลยุทธ์และแทกติกต่างๆ
เราต้องจำบัตรเป็นแสนๆ ใบ
และพ่อก็สร้างกำแพงพิเศษ
ที่มีกระดานหมากรุก 30 กระดาน
ปริศนาหมากรุก
แล้วเราต้องเขียนคำตอบลงไป
เราค่อนข้างยากจน
มีเงินเท่าไหร่ เราก็ลงทุนไปกับ การเรียนและการฝึกหมากรุกหมด
ครูฝึกคนหนึ่งมาตอนสิบโมงถึงบ่ายโมง
อีกคนมาตอนบ่ายสองถึงห้าโมง
อีกคนมาตอนห้าโมงถึงสามทุ่ม
เรียกง่ายๆ ว่าทั้งวันมีแต่เรื่องหมากรุก
และคุณไม่มีวันเสาร์ วันอาทิตย์ วันเกิด หรือการเฉลิมฉลอง
ทุกวันคือวันทำงาน
ถึงอย่างนั้น เด็กๆ ก็มีความสุขมาก
ตอนฉันหกขวบ ฉันลงแข่งทัวร์นาเมนต์แรก
แข่งกับคนในละแวกบ้านที่เราอยู่
(จูดิตแข่งกับคนในละแวกบ้าน ปี 1981)
และฉันจำได้แม่นเลยว่า ชุดหมากรุกแม่เหล็กอันเล็กๆ
คือของรางวัลที่หนึ่ง
ฉันอยากชนะมาก
ปกติแล้ว ฉันเป็นเด็กขี้อายมากค่ะ
แต่พอเล่นหมากรุก
นั่นคือโลกของฉัน
ฉันเป็นนักฆ่า เป็นผู้จู่โจม เกรี้ยวกราด
ทุกอย่างมีแค่ขาวกับดำ
ฉันต้องการฆ่าคู่ต่อสู้ ฉันต้องการโจมตี
ฉันยอมเสียสละทุกอย่างเพื่อรุกฆาต
ฉันชนะทัวร์นาเมนต์แรก
และได้ชุดหมากรุกแม่เหล็กนั่น
ความรู้สึกที่ได้รับจากการชนะเกม
มันทรงพลังอย่างเหลือเชื่อ
หลังจากนั้น มันชัดเจนมากสำหรับฉันว่า ฉันจะเป็นนักหมากรุก
เป็นอย่างอื่นไม่ได้อีกแล้วค่ะ
และถ้าคุณอยากจะเป็นคนที่เก่งที่สุด การมีความท้าทายนั้นสำคัญมาก
เพื่อพิสูจน์การทดลองของพ่อ
พ่ออยากให้เราลงแข่ง
ในสนามที่แข็งแกร่งที่สุดเท่าที่จะทำได้ ซึ่งหมายถึงการแข่งกับผู้ชาย
แต่พอเราไปแข่งกับผู้ชาย
พวกเขามองเรา เหมือนเรากำลังวางแผนจะไปดวงจันทร์
หมากรุกเป็นกีฬาที่มีแต่ผู้ชาย
มันเป็นสมาคมของพวกผู้ชายจริงๆ
พวกเขามีการแบ่งแยกอย่างเข้มงวด
ผู้หญิงไม่ได้รับอนุญาต ให้ลงแข่งในทัวร์นาเมนต์ผู้ชาย
นักหมากรุกหญิงไม่ได้รับความเคารพเลย จะพูดอย่างนั้นก็ได้
- ผู้หญิงเป็นนักหมากรุกที่แย่หรือ - โอ้ พวกเขาเล่นแย่มากครับ
ผมเดาว่าพวกผู้หญิงไม่ได้ฉลาดขนาดนั้น
คุณคิดว่านั่นหมายรวมถึงผู้หญิงทุกคนไหม
คงงั้นนะ
ไม่เคยมีนักหมากรุกหญิงที่เก่งจริงๆ สักคน
(จม.จากผู้อ่าน: ผู้หญิงเกิดมาโง่หรือ การถกเถียงอันดุเดือด)
มันต้องใช้ความสามารถทางสมองล้วนๆ ในการเข้าใจหมากรุก
และมีความคิดที่ลึกซึ้ง และมีความหมายเกี่ยวกับเกม
และในอีกด้านหนึ่ง มันคือบุคลิกภาพ ที่จำเป็นต่อการเล่นเกมให้เก่ง
หลักฐานก็คือผู้หญิงไม่มีคุณสมบัติทั้งสองด้านนี้
ความคิดบ้าๆ นี้
ฉันกับพี่สาวต้องการจะเปลี่ยนมัน ไม่ทางใดก็ทางหนึ่ง
ถ้าเราเดินทางไปแข่งทัวร์นาเมนต์ต่างๆ ได้
มันจะเป็นการแสดงให้โลกเห็นว่าเราทำได้
ในฮังการี ในฐานะประเทศคอมมิวนิสต์
คุณต้องขออนุญาตเพื่อเดินทางไปประเทศอื่น
แค่เพื่อลงแข่งในทัวร์นาเมนต์
คุณต้องทำตัวเป็นเด็กดีของรัฐบาล
ถ้าคุณมีความคิดสร้างสรรค์และอยากจะแตกต่าง
เลือกที่จะให้ลูกเรียนโฮมสคูล
เป็นเด็กผู้หญิงที่ลงแข่งกับผู้ชาย
เรื่องพวกนี้รัฐบาลคอมมิวนิสต์ไม่สนับสนุนเลย
(เรื่อง: ปฏิเสธคำขอเดินทาง)
ต่างจากนักหมากรุกหญิงคนอื่นๆ เรามักถูกจำกัดไม่ให้ออกนอกกลุ่มตะวันออก
ในระบอบคอมมิวนิสต์ เมื่อคุณไม่ทำตามคำสั่ง
คุณต้องชดใช้และอาจหมายถึง ทุกคนในครอบครัวต้องร่วมชดใช้ด้วย
บางครั้งตำรวจก็บุกเข้ามา
พร้อมปืนกล
และลากพวกเราลงจากเตียงแต่เช้าตรู่
มีเหตุการณ์ที่พวกเขาจะมา
จับเราส่งโรงพยาบาลบ้า
หรือไม่ก็เข้าคุก
และพวกเขายังขู่ด้วยว่า จะพรากลูกๆ ไปจากเรา
พรากลูกๆ ไปจากอกแม่
คุณลองนึกภาพดูสิ
พ่อพยายามพิสูจน์การทดลองของเขาอยู่เสมอ
และเขาพร้อมจะสู้เพื่อใช้ชีวิตในแบบที่ฝันไว้
เขาจะบอกว่า "กลับไปที่กระดานหมากรุก"
คำตอบเดียวที่มีคือต้องขยันให้มากขึ้น และแสดงผลลัพธ์ให้เห็น
โดยทั่วไป เราได้รับอนุญาตให้แข่ง แค่ในฮังการีและยุโรปตะวันออก
ฉันแข่งกับผู้ใหญ่และชนะกระดานแล้วกระดานเล่า
ฉันต้องการความท้าทายใหม่
ฉันเล่นหมากรุกแบบไม่เห็นกระดานบ่อยมาก
เบี้ยไป E4
ม้าไป C3
ม้าไป F7
รุกฆาต
เป้าหมายของฉันคือชนะทุกเกม
และแน่นอน ความฝันจริงๆ ของฉันคือการติดท็อป 10 ของโลก
แล้วก้าวขึ้นเป็นหนึ่งในสุดยอดนักหมากรุก
(แชมป์ตัวจิ๋วเดินหมากได้ถูกต้องทุกตา)
ในตอนนั้น นักหมากรุกที่เก่งที่สุดในโลกคือ แกรี่ คาสปารอฟจากสหภาพโซเวียต
เขาคือคนที่ฉันติดตามผลงานมาตั้งแต่เด็ก
และตอนนี้แชมป์หมากรุกคนใหม่ได้รับมงกุฎแล้ว เขาคือ แกรี่ คาสปารอฟ
แชมป์โลกหมากรุกที่อายุน้อยที่สุดตลอดกาล
เราจะนั่งล้อมวงกันบนพรม
ดูเกมของเขาและเราได้เรียนรู้เยอะมาก
การเล่นกับคาสปารอฟก็เหมือนเล่นกับ แลร์รี่ เบิร์ดหรือไมเคิล จอร์แดน
ความทะเยอทะยานกับความพยายามที่ไม่ย่อท้อ และความกดดันที่เขามีต่อตัวเอง
เป็นมือหนึ่งไม่ว่าจะแข่งในความเร็วไหน
ผมมองไม่เห็นเลยว่า ใครจะมาแย่งตำแหน่งไปจากผมได้
เว้นแต่ว่าผมจะทำลายตัวเอง
ฉันติดตามดูแนวคิด การเปิดหมาก และสิ่งที่เขาเล่นอย่างใกล้ชิด
ฉันลอกเลียนแบบสิ่งเหล่านั้นด้วย
เขาดุดัน
ฉันก็ดุดันเหมือนกัน
ฉันเป็นแฟนตัวยงของเขาเลย
ฉันฝันอยากแข่งกับเขาด้วยซ้ำ
ตามตำนานของครอบครัว
ผมค้นพบหมากรุกตอนอายุประมาณห้าขวบครึ่ง
มันเป็นเย็นวันหนึ่งในฤดูหนาว ที่เมืองบากู อาเซอร์ไบจาน
ทางตอนใต้สุดของสหภาพโซเวียต เมืองที่ผมเกิดและโต
ผมเฝ้าดูพ่อแม่พยายามไขปริศนาหมากรุก จากหนังสือพิมพ์ท้องถิ่น
และผมก็หลงใหลในความลับของเกมนั้น
แค่ 64 ช่อง ตัวหมาก 32 ตัว
ผมถูกเกมกลืนกินในทันที
มันคือความหลงใหล
เหมือนเป็นพรหมลิขิต
ในสหภาพโซเวียต หมากรุกถูกมองว่าเป็นอาวุธทางการเมือง
เพื่อแสดงให้เห็นว่า ระบอบคอมมิวนิสต์มีสติปัญญาเหนือกว่า
ชาติตะวันตกที่เสื่อมโทรม
มีเครือข่ายที่กว้างขวางมาก
ที่คอยเฟ้นหาผู้เล่นที่มีพรสวรรค์
และช่วยพัฒนาพรสวรรค์เหล่านั้น
มันช่วยให้ผมไต่อันดับขึ้นเร็วมาก
เพราะพรสวรรค์ของผมถูกค้นพบในทันที
(อนาคตอันสดใสของนักเรียนชาย)
(ดาวรุ่งในโลกตะวันออก)
(คาสปารอฟ ว่าที่แชมป์โลกใช่ไหม)
หมากรุกโซเวียตคือที่สุดของหมากรุก
พวกเขาครอบครองความยิ่งใหญ่ ในวงการอย่างสิ้นเชิง
และพวกเขาสร้างแชมป์ชายและหญิงปีแล้วปีเล่า
ถ้าคุณอยากเรียนรู้หมากรุกจากเบอร์ใหญ่ๆ
ต้องเป็นโรงเรียนหมากรุกโซเวียต
พวกเขาคุมตัวท็อปของโลกหมากรุกไว้หมด
ในตอนนั้นซูซานเล่นได้ดีแล้ว ในการแข่งขันระดับจริงจัง
และในปี 1984 ซูซานก็ขึ้นเป็นอันดับหนึ่งของโลก ในการจัดอันดับฝ่ายหญิง
เธอเริ่มสร้างผลงาน ที่เป็นที่ยอมรับในระดับนานาชาติ
ในข่าวรอบโลกค่ำคืนนี้
ซูซาน โพลการ์จากฮังการี
ซูซาน โพลการ์คือผู้หญิงที่เก่งที่สุด…
- นักหมากรุกหญิงที่เก่งที่สุดในโลก - ผู้เล่นหญิงที่มีคะแนนสูงสุดในโลก
มันน่าพอใจมาก ที่ถึงแม้ว่าพวกเขาพยายามกดฉันลง
พวกเขาทำไม่สำเร็จ
ผู้เชี่ยวชาญคนหนึ่งเรียกเธอว่า โมสาร์ทแห่งวงการหมากรุก
น้องสาวอัจฉริยะทั้งสอง ก็ประสบความสำเร็จเช่นกัน
นักข่าวแห่กันมาที่ฮังการีและขอสัมภาษณ์
พวกเขาไม่เข้าใจว่าเป็นไปได้ยังไง
ที่นักหมากรุกหญิงมือหนึ่งของโลก
ไม่ได้รับอนุญาตให้ออกนอกกลุ่มตะวันออก
(ความขัดแย้งอันยาวนาน กับหน่วยงานพลเรือนของฮังการี)
นักข่าวบอกว่าถ้าทางการ
ไม่เลิกเลือกปฏิบัติกับครอบครัวโพลการ์
พวกเขาจะเริ่มต่อสู้ในระดับโลก เพื่อเล่นงานฮังการี
ข้อหาละเมิดสิทธิมนุษยชน
(สามพี่น้องแห่งบูดาเปสต์อาจถูกโกง ความพยายามท้าทายโลกหมากรุกชาย)
ถึงจุดหนึ่ง รัฐบาลฮังการี
รู้สึกว่าแรงกดดันมันมากเกินไป ข่าวเสียๆ หายๆ ก็เยอะ
ในที่สุดพวกเขาก็ต้องคืนพาสปอร์ตให้เรา
และเราก็ได้เดินทางไปโลกตะวันตก
พวกเราตื่นเต้นกันมากค่ะ
ฉันฝันว่าจะได้แสดง ความแข็งแกร่งของเราให้โลกเห็น
ตอนนี้เราทำได้แล้ว
(เทสซาโลนิกิ / กรีซ)
หมากรุกโอลิมเปียดปี 1988 มีประเทศเข้าร่วมกว่า 100 ประเทศ
แต่ละประเทศส่งตัวแทนที่ดีที่สุดมา
กัปตันทีมฮังการีตัดสินใจว่า จะส่งพวกเราสามพี่น้อง
และผู้เล่นคนที่สี่ อิลดิโก มาเดิล ไปแข่งโอลิมเปียด
มันแปลกดีที่ได้แข่งในโอลิมเปียดหญิง
และเล่นกับผู้หญิงล้วนๆ
แต่เราได้รับข้อยกเว้น
ในที่สุดเราก็ได้แสดงฝีมือ
มันคือการที่เราต้องสู้กับทั้งโลกจริงๆ
คืนนี้ ในนามของ FIDE ผมขอต้อนรับทุกท่าน เข้าสู่การแข่งขันหมากรุกโอลิมเปียด ครั้งที่ 28
หมากรุกโอลิมเปียด คือโอลิมปิกของวงการหมากรุก
และเป็นการแข่งขันประเภททีมที่ยิ่งใหญ่ที่สุด เป็นรายการที่มีเกียรติที่สุด
เรียกได้ว่าทุกคนมาที่นั่นกันหมด
เพื่อแข่งประเภททีมและตัดสินว่าประเทศไหน คือเจ้าแห่งหมากรุกของโลกนี้
การแข่งแบ่งเป็นสองประเภท
การแข่งขันประเภทชายและโอลิมเปียดหญิง
ทุกวันเป็นเวลาสองสัปดาห์ ประเทศหนึ่งจะเจอกับอีกประเทศ
วันถัดไปก็เจออีกประเทศ
คะแนนสูงสุดที่คุณจะทำได้ ในแต่ละแมตช์คือสามแต้ม
ใครได้คะแนนสูงสุดก็คว้าเหรียญทองโอลิมปิกไป
แค่ได้เดินเข้าไปในฮอลล์แข่งขัน ก็เป็นอะไรที่ยิ่งใหญ่แล้ว
และเราก็เป็นแค่เด็กผู้หญิงตัวเล็กๆ
เป็นครั้งแรกที่เราได้เห็นผู้เล่นระดับท็อปของท็อป ระดับหัวกะทิของวงการหมากรุก
คาสปารอฟอยู่ที่นั่น
ฉันเห็นพี่ซูซานยืนคุยกับแกรี่ คาสปารอฟ
ส่วนพี่โซเฟียกับฉัน เราก็แบบ
หัวเราะคิกคัก แล้วก็ยิ้มกันใหญ่
แบบว่า “ว้าว คาสปารอฟคุยกับพวกเราด้วย”
มีข้อถกเถียงมากมาย เกี่ยวกับการเลือกพี่น้องโพลการ์มาติดทีม
พวกเขาเป็นทีมที่เด็กมาก
ทีมเด็กสาววัยรุ่น ที่ต้องมาแข่งกับผู้เล่นที่เก่งที่สุดในโลก
พวกเธอเป็นสิ่งแปลกใหม่ที่ยอดเยี่ยม แต่คนส่วนใหญ่หัวเราะเยาะ แล้วบอกว่า
“โอเค นั่นทีมโซเวียตนะ”
พวกเขาครองโลกหมากรุกมาตลอด
พวกเขาไม่เคยแพ้ในโอลิมเปียด มานานกว่า 30 ปีแล้ว
ไม่มีใครแตะต้องพวกเขาได้
ขอเชิญผู้เล่นทุกท่านประจำที่
ฉันเข้าไปในห้องโถงสำหรับแข่ง
ฉันนั่งลง
ฉันเล่นกระดานหนึ่ง
จูดิตเล่นกระดานสอง อยู่ข้างๆ ฉันเลย
ส่วนกระดานสาม ฉันกับอิลดิโก มาเดิลจะสลับกันเล่น
ฉันจัดตัวหมาก
ขาฉันสั่นเพราะความประหม่า
แล้วก็สงสัยว่าใจฉันพร้อมหรือยัง
ที่จะแข่งกับผู้เล่นที่เก่งที่สุดในโลก
ความตึงเครียดเพิ่มขึ้นเรื่อยๆ
แต่พอเริ่มเกม ความคิดก็เปลี่ยนไปเป็นคนละเรื่อง
ฉันตัดทุกอย่างที่เกิดขึ้นนอกกระดานออกไป
แล้วโฟกัสแค่ที่เกม
(ฮังการีแข่งกับออสเตรเลีย 3-0)
(รอบที่ 2 ฮังการีแข่งกับฝรั่งเศส)
(ฮังการีแข่งกับฝรั่งเศส 6-3)
ฉันเริ่มจับจังหวะได้ระหว่างการแข่ง
แล้วฉันก็ชนะเกมแล้วเกมเล่า
ใช่ เธอเป็นปรากฏการณ์สุดๆ ไปเลยค่ะ
หลังจากจูดิตชนะหลายเกมแรก ผู้คนก็เริ่มกลัวเธอ
เรารู้เลยว่าเมื่อเธอนั่งลง
เรามีโอกาสชนะสูงมาก
เราไม่คุ้นเคยกับการเห็นเด็กผู้หญิงตัวเล็กๆ เล่นหมากรุกได้เก่งขนาดนี้
มันผิดปกติมาก
เธอนั่งอยู่ตรงนั้น เด็กผู้หญิงอายุ 12 มัดผมหางม้า
และเธอกำลังคุมเกมอยู่หมัด
เธอเปลี่ยนคู่ต่อสู้ให้กลายเป็นเหยื่อที่น่าสมเพช
ผลที่ตามมาคือจู่ๆ
คนเป็นร้อยๆ ก็แห่มาดูการแข่งขัน
เกิดเป็นกระแสคลั่งไคล้โพลการ์ขึ้นมา
พี่น้องโพลการ์คือปรากฏการณ์ แห่งโลกหมากรุกของจริง
พวกเขามีพรสวรรค์มหาศาล
จูดิตในวัยเพียง 12 ปี คือผู้เล่นที่เก่งที่สุดในรุ่นของเธอ
จูดิตคือคนที่มีพรสวรรค์ที่สุด
ฉันหวังว่าฉันจะเก่งได้ขนาดนั้นตอนอายุเท่ากัน
เธอมีโอกาสมากมายที่จะเป็นที่หนึ่ง เป็นแชมป์โลกหญิง
ผมไม่สงสัยเลย
หมากรุกที่เธอเล่น พลังเบื้องหลังทุกการเคลื่อนไหว
เป็นสิ่งที่ไม่เคยเห็นในหมากรุกหญิง
ฉันเล่นดีมากค่ะ
แต่แน่นอนว่าพวกโซเวียตก็เล่นได้ดีมากเหมือนกัน
พี่น้องโพลการ์ต้องการปาฏิหาริย์ เพื่อเอาชนะผู้หญิงรัสเซีย
และชิงเหรียญที่พวกเขาถือว่าเป็นสมบัติส่วนตัว
ฉันจำได้ว่าเพื่อนร่วมทีม อิลดิโก มาเดิลพูดว่า
"ถ้าพวกเขาให้เหรียญเงินเราตอนนี้ ฉันก็พร้อมที่จะเซ็นรับทันที"
จูดิตเชื่อมาตลอดว่า เราไปที่นั่นเพื่อชิงเหรียญทอง
มันทำให้เราฮึกเหิมด้วยเช่นกัน
(ฮังการี รอบที่ 11 ซูซาน 1 จูดิต 1 โซเฟีย เสมอ)
จูดิตชนะอย่างต่อเนื่อง
ส่วนซูซาน อิลดิโก กับฉัน ก็พยายามเท่าที่จะทำได้
มันคือรอบสุดท้าย
และความตึงเครียดก็สูงมาก เพราะทุกอย่างขึ้นอยู่กับรอบนี้
ว่าเราจะได้เหรียญทองหรือไม่
คนส่วนใหญ่ไม่เชื่อว่าโซเวียตจะถูกโค่นบัลลังก์
ฉันชนะเร็วมาก
อิลดิโก มาเดิลทำได้เสมอ
ทุกอย่างจึงขึ้นอยู่กับเกมนี้ ที่ซูซานต้องสู้กับเพีย แครมลิง
หนึ่งในผู้เล่นหญิงที่ยิ่งใหญ่ที่สุดตลอดกาล
มันน่าหวั่นเกรงมาก แต่ฉันก็แค่พยายาม เดินหมากให้ดีที่สุดเท่าที่ฉันจะทำได้
จนถึงวินาทีสุดท้าย
ยังไม่แน่ว่าเราจะได้เหรียญทองไหม
รอบสุดท้ายจบลง แล้วเราก็รู้ว่าเราได้เหรียญทอง
เรามีความสุขสุดๆ เลยค่ะ
ด้วยคะแนนรวมแห่งชัยชนะ 33 คะแนน
ทีมฮังการีได้สร้างสถิติใหม่ตลอดกาล
จูดิตเข้ามาและกวาดคู่แข่งเรียบทุกคน
เธอไม่แพ้เลยสักเกมเดียว
มันน่าทึ่งจริงๆ
มันได้พิสูจน์ให้โลกเห็นว่า ครอบครัวโพลการ์เป็นใคร
เหรียญทองตกเป็นของทีมฮังการี
เรารู้สึกว่าคนทั้งโลกกำลังเชียร์เราอยู่
มันเป็นความรู้สึกที่ใจฟูมาก ซึ่งเราแทบไม่เคย สัมผัสความรู้สึกแบบนี้ที่บ้านเกิดเลย
ตอนที่เรากลับจากเทสซาโลนิกิ ถึงสนามบินบูดาเปสต์
จู่ๆ ก็เกิดสถานการณ์ที่ไม่คาดฝัน
มีผู้คนมารอรับเรา
(เทสซาโลนิกิกลายเป็นสีทอง)
(ขอคารวะเด็กสาวเหล่านี้)
หมากรุกโอลิมเปียดได้เปลี่ยนชีวิตเราไปเลย
เราจากมาในฐานะแกะดำ แต่กลับบ้านในฐานะสาวน้อยทองคำ
คนในชาติฮังการียอมรับครอบครัวโพลการ์
เป็นครั้งแรกจริงๆ
เราได้รับเชิญไปรัฐสภา
ท่านประธานาธิบดีมาร่วมฉลองกับเรา
ตอนนี้ลาสซโล โพลการ์รู้สึกพอใจบ้างหรือยัง
ผมคงโกหกถ้าบอกว่าไม่
รัฐบาลและสมาพันธ์หมากรุก ทุกคนเปลี่ยนท่าทีกันหมด
เราทำอะไรก็ไม่ผิดแล้วทีนี้
บรรยากาศทางการเมืองกำลังเปลี่ยนไป
กำแพงเบอร์ลินกำลังจะล่มสลาย
ระหว่างเรื่องนั้นกับชัยชนะของเราในโอลิมเปียด
มันทำให้เราเดินทางไปไหนมาไหนง่ายขึ้นมาก
จูดิตกวาดรางวัลจากทัวร์นาเมนต์มากมายในปีนั้น
และเราไม่มีการชิงดีชิงเด่นกันระหว่างพี่น้อง
เราทุกคนเชื่อว่าไม่มีอะไรมาหยุดยั้งเธอได้
เมื่อไหร่เราจะมีแชมป์โลกที่เป็นผู้หญิง
บางทีเธออาจจะนั่งอยู่ข้างๆ ฉันนี่ไง
ไม่รู้สิ
โลกไม่เคยเห็นอะไรแบบนี้มาก่อน
เธอยิ่งเก่งมากขึ้นในทุกทัวร์นาเมนต์
มันน่ากลัวมากครับ
ฉันขยับคะแนนเรตติ้งขึ้นมา 200 คะแนน ในเวลาแค่ครึ่งปี ซึ่งมันมหาศาลมาก
(คะแนนเรตติ้งของจูดิต 2,555)
ในหมากรุก เรามีระบบจัดอันดับคะแนน
มันค่อนข้างตรงไปตรงมา
คนสองคนแข่งกัน ทั้งคู่มีคะแนนเรตติ้ง
ถ้าคุณชนะผม คุณได้แต้ม ส่วนผมเสียแต้ม
ตอนฉันอายุ 12 ปี ฉันได้เป็นผู้เล่นหญิงอันดับหนึ่งของโลก
แต่ฉันไม่หยุดแค่นั้น
(เด็กอายุ 12 ปีเป็นนักหมากรุกหญิงที่เก่งที่สุด)
ฉันอยากเป็นแกรนด์มาสเตอร์ แล้วก็
ทำคะแนนให้สูงขึ้นเรื่อยๆ
การจะเป็นแกรนด์มาสเตอร์ คุณต้องทำคะแนนให้ถึง 2,500 หรือมากกว่า
และคุณต้องทำผลงานในระดับสูงให้ได้
ในทัวร์นาเมนต์ ที่มีการแข่งขันสูงจริงๆ สามรายการ
จูดิตทำลายสถิติเหล่านั้นลงได้
โลกเลยฮือฮากันมาก
กับความเป็นไปได้ที่ว่าเธออาจจะทำลาย สถิติยาวนาน 33 ปีของบ๊อบบี้ ฟิสเชอร์
ในการเป็นคนที่อายุน้อยที่สุด ที่ได้รับตำแหน่งแกรนด์มาสเตอร์
รูปของเธอขึ้นนิตยสารทุกเดือน
ทุกคนคอยติดตามความคืบหน้าของเธอ
(หลบไปฟิสเชอร์ จูดิต โพลการ์ มาแล้ว)
และในปี 1991 ฉันไปแข่งรายการ ฮังกาเรียนซูเปอร์แชมเปี้ยนชิป
ตอนนั้นฉันอายุ 15 ปีกับ 4 เดือน
บ๊อบบี้ ฟิสเชอร์ได้ตำแหน่งแกรนด์มาสเตอร์ ตอนอายุ 15 ปี 6 เดือน
นี่เป็นโอกาสสุดท้าย ที่ฉันจะทำลายสถิติของบ๊อบบี้ ฟิสเชอร์
(จูดิตแข่งกับสถิติของฟิชเชอร์ ปี 1991)
(ทิบอร์ โทลไน เรตติ้ง 2,480)
มันเป็นการแข่งขันชิงแชมป์ฮังการี ที่หินที่สุดที่เคยมีมา
ยอดฝีมือชาวฮังการีทุกคนอยู่ที่นั่น
แน่นอนว่าไม่มีใครคิดว่าฉันจะเป็นคู่แข่งตัวฉกาจ
ฉันเล่นได้ดีทีเดียว
มันทำให้ผู้คนตกใจ
มันเป็นรอบสุดท้าย
ฉันเล่นหมากดำ
เจอกับแกรนด์มาสเตอร์ชาวฮังการี ทิบอร์ โทลไน
และเธอต้องการแค่เสมอ ทิบอร์ โทลไน เพื่อที่จะได้เป็นแกรนด์มาสเตอร์
แต่เพื่อที่จะชนะทัวร์นาเมนต์ และเป็นแชมป์ฮังการี
เธอต้องชนะ เธอเลยคิดหนักนิดหน่อย
เธอต้องเลือกว่าจะยอมเสมอ เพื่อเป็นแกรนด์มาสเตอร์
หรือจะทุ่มสุดตัวเพื่อพยายามคว้าแชมป์ด้วย
นักหมากรุกส่วนใหญ่คงยอมเสมอ ยอมเสียแชมป์ระดับชาติ
แต่ได้ตำแหน่งแกรนด์มาสเตอร์ แล้วสร้างประวัติศาสตร์
ถ้าเธอแพ้ เธอจะไม่ได้อะไรเลย
โอ้ พวกเขาเล่นหมากรุกแย่มาก
ผมเดาว่าพวกเขาคงไม่ได้ฉลาดขนาดนั้น
ฉันอยากทำลายสถิติของบ๊อบบี้ ฟิสเชอร์
แต่ฉันก็อยากชนะรายการนี้ด้วย
เธอเลือกทางที่เสี่ยงกว่า
ฉันกังวลแทนเธอมากค่ะ
ฉันเล่นแผนที่เน้นกลยุทธ์มาก ตำแหน่งการวางหมากที่เฉียบขาด
ฉันทะลวงเข้ามากลางกระดาน
แล้วมาถึงจุดหนึ่ง ฉันเดินหมากตาที่คู่ต่อสู้คาดไม่ถึงเลย
จากด้านข้าง ฉันเอาม้ากระโดดไปที่ C4
ตอนนี้ฉันกำลังขู่จะกินเบี้ยตัวนี้
ฝ่ายขาวกินม้าฉันไม่ได้ เพราะฉันจะกินคืน
และจากนั้นฉันจะโจมตีทั้งควีนและบิชอปพร้อมกัน
แล้วทุกอย่างของฝ่ายขาวก็จะพังทลาย
บางครั้งแค่ตาเดินเดียวในเกม ก็สร้างความแตกต่างได้
และหลังจากนั้นอีกไม่กี่ตา
ฉันก็ชนะ
ฉันได้เป็นแกรนด์มาสเตอร์ ตอนอายุ 15 ปี 4 เดือน
ทำลายสถิติของบ๊อบบี้ ฟิสเชอร์
(เด็กสาวชาวฮังการี แกรนด์มาสเตอร์ที่อายุน้อยที่สุด)
ความสำคัญของความสำเร็จนี้ มันพูดเท่าไหร่ก็ไม่เกินจริง
จูดิตเป็นคนที่อายุน้อยที่สุด ไม่ว่าจะหญิงหรือชาย
ที่ได้เป็นแกรนด์มาสเตอร์
การที่เด็กอายุ 15 ปีได้แชมป์ระดับประเทศ
และเป็นแกรนด์มาสเตอร์ไปพร้อมๆ กัน
มันเหมือนกับเทพนิยายเลยค่ะ
การได้เป็นแกรนด์มาสเตอร์มันสำคัญมาก
ฉันมั่นใจในตัวเองมากขึ้นว่า ฉันเอาชนะผู้เล่นระดับนี้ได้
แต่ตอนนี้ฉันกำลังคิดว่า
"จะเอายังไงต่อ"
(ลินาเรส / สเปน)
การแข่งขันที่ลินาเรส คือรายการที่สำคัญที่สุดในโลก
ลินาเรสคือวิมเบิลดันแห่งวงการหมากรุก
ทุกปีเราจะมาเจอกันในลินาเรส และตัดสินว่าใครเป็นเจ้าแห่งหมากรุก
เป็นครั้งแรกในประวัติศาสตร์หมากรุก
ที่เด็กผู้หญิงได้ยืนอยู่ท่ามกลาง ผู้เล่นชายที่เก่งที่สุดในโลก
มันเป็นทัวร์นาเมนต์ระดับสูงครั้งแรกของฉัน
ผู้เล่นระดับท็อปต่างลงแข่งกันหมด
รวมถึง แกรี่ คาสปารอฟ
การเตรียมตัวสำหรับทัวร์นาเมนต์แบบนี้ มันท้าทายมาก
แต่เรารู้ล่วงหน้า ฉันเลยมีเวลาศึกษาเป็นเดือนๆ
มันสำคัญมากที่เธอจะต้องเตรียมตัว ให้พร้อมสำหรับการแข่งขัน
เธอต้องศึกษารูปแบบการเปิดหมาก ที่คาสปารอฟใช้
และคิดหาวิธีแก้ทาง
ฉันประหม่านิดหน่อย และอยากรู้ว่าจะจัดการการเล่นยังไง
ในที่ที่ผู้คนมองว่าฉันด้อยกว่าผู้เล่นทุกคน
คาสปารอฟบอกผมในการสัมภาษณ์ว่า
"ดีมากเลยที่จูดิตจะลงแข่งในรายการลินาเรส"
และเขาบอกว่า "แบบนี้ เราจะได้รู้ความแข็งแกร่งที่แท้จริงของเธอ"
เอาจริงๆ ฉันก็ไม่รู้ว่าเขาหมายถึงอะไร "ความแข็งแกร่งที่แท้จริง"
ฉันจะพยายามให้เต็มที่ค่ะ
คุณคิดว่าจะชนะเขาได้ไหม
ผมครองความยิ่งใหญ่ในลินาเรสมาตลอด
ผมชนะที่ลินาเรสปี 92 ปี 93 ด้วยคะแนนที่สูงมาก
(คาสปารอฟคว้าชัยที่ลินาเรส)
และในปี 94
ผมรู้สึกมั่นใจเพราะผมยังเป็นผู้เล่น ที่แกร่งที่สุดในโลกหมากรุก
มันเป็นช่วงเวลาที่สำคัญอย่างเหลือเชื่อ
เพราะเป็นครั้งแรก
ที่เรามีแชมป์โลก แกรี่ คาสปารอฟ
มาเผชิญหน้ากับนักหมากรุกหญิงที่เก่งที่สุดในโลก
ในตอนนั้น มันเป็นเรื่องที่ไม่เคยได้ยินมาก่อน ที่ผู้เล่นหญิง
จะเจอกับผู้เล่นชายอันดับต้นๆ
เพราะพวกเขาไม่ได้ลงแข่งในรายการเดียวกัน
นี่คือช่วงเวลาแห่งประวัติศาสตร์
มันเป็นทัวร์นาเมนต์ระดับนั้นครั้งแรกของเธอ
เธอเป็นผู้เล่นระดับท็อป แต่…
แต่ก็ยังเป็นผู้เล่นหญิง ดังนั้นเธอต้องพิสูจน์ตัวเอง
(โพลการ์แข่งกับคาสปารอฟ เกมที่ 1 - 1994)
(ผู้เล่น)
คาสปารอฟมาถึง 30 วินาทีก่อนเริ่มเกม…
และช่างภาพทุกคน ก็ยืนอยู่ข้างหน้าเขาพร้อมแสงแฟลช
เขาแผ่รังสีความมั่นใจที่เหลือเชื่อออกมาว่า
"ผมรู้ว่ากำลังทำอะไรอยู่ ผมเตรียมตัวมาดี
ผมจะอัดคุณให้เละ"
คุณจะรู้สึกได้เลยว่าเขาอยากจะขย้ำคุณทั้งเป็น
การเจอกันครั้งแรกระหว่างเขากับฉัน
อะไรก็เกิดขึ้นได้
(โพลการ์)
ฉันได้เล่นหมากขาว
ฉันจะเดินหมากแรกเหมือนเดิมเสมอ
1. E4
เปิดด้วยการเล่นเบี้ยหน้าคิง
ฉันรู้ดีว่าเมื่อเจอกับคาสปารอฟ
มันจะเป็นการเล่นซิซิเลี่ยน
เพราะเขาเชี่ยวชาญแบบนั้น
การเล่นซิซิเลี่ยนคือการต่อสู้
ผู้เล่นจะออกมาสู้เพื่อคุมพื้นที่กลางกระดาน
และนำไปสู่สไตล์การเล่นที่พลิกแพลงได้ตลอด
และเกมก็เปิดแลกกันค่อนข้างเร็ว
จูดิตตัดสินใจว่าเธอจะบุกแหลก
และพาควีนไปป้วนเปี้ยนใกล้ๆ คิงของคาสปารอฟ
ควีนอยู่ในแนวเดียวกับคิงสีดำ
แต่คุณจะแค่โยนหมากใส่คิงเฉยๆ ไม่ได้
ผู้เล่นเก่งๆ ไม่ยอมให้คุณน็อกเอาง่ายๆ หรอก
ดังนั้นคุณต้องแยบยลหน่อย
แต่จูดิตไม่ค่อยมีความแยบยลเท่าไหร่ ตอนเป็นผู้เล่นเยาวชน
เธอแค่อยากจะบุกเข้าใส่คุณตรงๆ แล้วระเบิดหัวคุณทิ้งซะ
เมื่อเจอกับคาสปารอฟ งานหินแน่นอน
จูดิตเริ่มเดินหมากแบบที่ไม่มีแผนรองรับ
เพราะเธอหาทางโจมตีไม่ได้
และเธอก็เสียการควบคุม
คาสปารอฟเดินเกมเหนือกว่าฉันตั้งแต่แรก
เขาเดินหมากได้ยอดเยี่ยมมาก
ฉันคิดหนักมาก
ฉันใช้เวลาไปเยอะ
สถานการณ์มันแย่ลงเรื่อยๆ
คุณจะรู้สึกได้เลยว่าคนดูเริ่มไม่สนใจ
คนเดินเข้าเดินออก
แต่แน่นอน คุณต้องไม่ยอมแพ้
แล้วเราก็มาถึงตาเดินที่ 36
และมีเรื่องแปลกประหลาดมากเกิดขึ้น
คาสปารอฟเดินม้าไปที่ C5
มันเป็นความผิดพลาดมหันต์
ทีนี้ฉันก็ขยับบิชอปได้
และฉันสามารถโจมตีสองทาง
ทั้งควีนและเรือของเขา
และคุณไม่สามารถเดินหมากตาไหน เพื่อป้องกันการโจมตีทั้งสองอย่างได้
ก่อนหน้านี้ ฉันรู้ว่าฉันกำลังจะแพ้
แต่ ณ จุดนี้ ฉันตระหนักว่า
มีทางที่ฉันจะเสมอได้
ฉันไม่อยากจะเชื่อเลยว่า กำลังแข่งกับผู้เล่นที่เก่งที่สุดในโลก
และนี่คือสิ่งที่ฉันได้รับ
แต่หลังจากที่เขาปล่อยมือแล้ว เขารีบหยิบตัวหมากขึ้นมา
แล้ววางกลับไปที่ช่องที่คิดตอนแรก เพื่อจะเดินหมากตาใหม่
และนี่มันช็อกโลกมาก
คู่ต่อสู้ของฉันเล่นผิดกติกา
กฎทัชมูฟสำคัญมากในหมากรุก
ถ้าคุณปล่อยมือจากตัวหมาก นั่นถือว่าเดินแล้ว
ถ้าคุณเดินใหม่
มันเป็นการละเมิดการเล่นที่ยุติธรรมชัดๆ มันคือการโกง
แต่คนเดียวที่เห็นคือจูดิต
ฉันก็แบบ มองไปรอบๆ ว่า “ไม่เอาน่า เกิดอะไรขึ้นเนี่ย”
ไม่มีใครพูดอะไรเลย และฉันก็ไม่แน่ใจว่าจะรับมือกับเรื่องนี้ยังไง
ฉันเลยคิดว่า ถ้าไม่มีใครพูดอะไร
งั้น… บางที…
บางทีฉันก็ไม่ควรพูดอะไรเหมือนกัน
บางทีอาจเป็นแค่มุมของฉันที่เห็นแบบนั้น
และคุณรู้ไหม เด็กใหม่วัย 17 ปี
ต้องมางัดกับแชมป์โลก
บางทีในอนาคตฉันอาจไม่ได้รับเชิญอีก ถ้าฉันทำแบบนี้
แล้วฉันจะพิสูจน์ได้ยังไง
ระหว่างคำพูดของฉันกับคำพูดของเขา
ถ้าเธอกล่าวหาว่าเขาทำแบบนี้
แล้วคาสปารอฟปฏิเสธ
เธอก็จะกลายเป็นเด็กเอาแต่ใจนิสัยเสีย
ที่กำลังแพ้เกม
แล้วรับความจริงไม่ได้
เลยเริ่มกล่าวหาเขาด้วยเรื่องร้ายแรง
ทีมงานทีวีของสเปนบังเอิญถ่ายอยู่ตรงนั้นพอดี
แต่ไม่มีช่างภาพอยู่หลังกล้อง
มันเลยไม่ได้ถูกบันทึกไว้
เธอเล่นเกมต่อ
และกฎคือเมื่อเกมดำเนินไปแล้ว มันก็สายเกินไปที่จะฟ้องหรือประท้วง
หลังจากนั้น เขาเดินหมากดีๆ ทั้งนั้น
ตำแหน่งที่ได้เปรียบของเขาเปลี่ยนเป็นชัยชนะ
และมันก็จบลง
(สาวน้อยอันดับหนึ่งเอาชนะคาสปารอฟไม่ได้)
ฉันหัวเสียมาก
หลังจบเกม ฉันไปกินข้าวที่ร้านอาหาร
นี่เป็นสิ่งที่เราทำกันระหว่างทัวร์นาเมนต์
จู่ๆ กรรมการก็เดินมาที่โต๊ะนั้น
แล้วถามฉันว่า “มีอะไรให้ช่วยไหม”
ฉันเลยบอกว่า “ไหนๆ คุณก็ถามแล้ว
ฉันอยากรู้มากว่า
กล้องที่ตั้งอยู่ห่างออกไป 15 เมตรนั่น
พวกเขาได้บันทึกอะไรไว้ไหม”
ทันใดนั้นเรื่องราวมันก็เริ่มบานปลาย
และแกรี่ คาสปารอฟก็เข้าใจว่าเกิดอะไรขึ้น
และเขาก็เขาหงุดหงิดกับเรื่องนี้มาก
เขาบอกผู้คนไปทั่วว่า “ต้องจัดการอะไรสักอย่างกับเรื่องนี้”
เขาบอกว่า “คุณต้องเขียนข่าวเรื่องนี้ ว่ามันคือความอัปยศ”
ไม่มีใครสงสัยในตัวคาสปารอฟ เขาเป็นนักหมากรุกที่ได้รับความเคารพอย่างสูง
แต่ผมก็ยังถามเขาว่า “คุณคิดว่ายังไง คุณปล่อยมือจากตัวหมากหรือเปล่า”
แล้วเขาก็ตอบว่า
“ผมไม่รู้ ผมไม่รู้ ผมไม่คิดงั้นนะ แต่ผมไม่รู้”
ผู้จัดงานออกแถลงการณ์
ซึ่งบอกว่าคาสปารอฟเป็นผู้เล่นที่ซื่อสัตย์ที่สุด
แล้วถึงจุดหนึ่ง ก็มีข่าวว่า
ทีมงานถ่ายทำกำลังเดินทางกลับมาที่ลินาเรส
สิ่งที่เกิดขึ้นคือ หลังจากทีมกล้องกลับไปมาดริด
พวกเขาเพิ่งรู้ตัวว่าบังเอิญลืมปิดกล้อง…
และฟิล์มมันก็หมุนอยู่
ทีมงานทีวีเลยเอาฟุตเทจมาโชว์
และมันชัดเจน เขาปล่อยมือจากตัวหมากแล้ว
แล้วจับมันอีกครั้งและดึงกลับ
ฉันจำความตกใจนั้นได้ ตกใจกับภาพในวิดีโอ
จูดิตเองก็ไม่อยากจะเชื่อว่ามันเกิดขึ้นเหมือนกัน
ฉันดีใจที่วิดีโอพิสูจน์สิ่งที่ฉันรู้สึก
ในขณะเดียวกัน มันก็ไม่ได้ปลอบใจฉันได้จริงๆ
เพราะเมื่อคุณเซ็นใบบันทึกผลหลังจบเกมแล้ว
คุณเปลี่ยนแปลงอะไรไม่ได้
ไม่มีใครคาดคิดว่าแชมป์โลกจะแหกกฎแบบนี้
เพราะเขาคิดว่ามันน่าขายหน้ากว่ามาก
ที่จะแพ้ให้เด็กผู้หญิง
ปัญหาคือ ฉันไว้ใจคู่ต่อสู้ของฉัน
และฉันไม่ควรทำแบบนั้น
ใช่ มันมี เอ่อ ใช่ มันมีข้อถกเถียงเล็กน้อยตรงนั้น ผมก็แค่ ผม…
ผมเชื่อว่าผมไม่รู้สึกว่ามือของผม ปล่อยจากตัวหมากจริงๆ
ผมคงไม่ทำแบบนั้น มัน… มันเป็นจุดหนึ่ง มัน…
ถ้าคุณดูที่วิดีโอ มันแค่ประมาณหนึ่งในสิบวินาที
ผมไม่รู้สึกว่าผมทำอะไรผิด
นอกเสียจากคุณจะดูภาพช้าแบบช้ามากๆ คุณจะไม่มีทางรู้สึก
ลองดูมันในเสี้ยววินาทีสิว่าคุณจะรู้สึกไหม
จริงๆ มันไม่ใช่การแพ้เกมนะ เกมมันจะจบด้วยการเสมอ
แต่มันก็คงน่าเจ็บใจอยู่ดีถ้าพลาดชัยชนะ
เหตุการณ์นี้ทำลายทัวร์นาเมนต์ของผมไปเลย
เพราะผมตกอยู่ภายใต้ความกดดัน ตลอดการแข่งขันที่เหลือจากคนที่คอยเตือนผม
(การละเมิดกฎหมากรุก)
เรื่องอื้อฉาวเริ่มขึ้นแล้วก็ไปไกลเลย
พวกแชมป์เล่นโกงค่ะ
อย่างน้อยคุณก็ปฏิเสธไม่ได้
จากภาพที่เรากำลังจะได้เห็นในไม่ช้านี้
คุณจะเห็นว่าแชมป์ทำในสิ่งที่ต้องห้ามโดยสิ้นเชิง
มันกลายเป็นดราม่าใหญ่โต
มันเป็นหนึ่งในเหตุการณ์ที่โด่งดังที่สุด ในวงการหมากรุก นั่นมันแน่อยู่แล้ว
แน่นอนว่าจูดิตหัวเสียมาก
แต่สิ่งที่เธอทำนั้น…
น่าชื่นชมมากสำหรับเด็กผู้หญิงอายุขนาดนั้น โดยเฉพาะในสถานะของเธอ
ในวันสุดท้าย เธอเดินเข้าไปหาคาสปารอฟที่ล็อบบี้โรงแรม
แล้วพูดว่า “คุณทำแบบนี้กับฉันได้ยังไง”
ถ้าคุณไม่เคยเจอแกรี่ คาสปารอฟตัวจริง
คุณอาจไม่เข้าใจว่านั่นต้องใช้ความกล้าขนาดไหน
เพราะเขามีอิทธิพลมาก
ฉันต้องการคำอธิบายจากแกรี่
แล้วเขาก็โกรธ
ที่ฉันเหมือนไปฉีกหน้าเขาต่อหน้าคนอื่น
ผมถามเขาในการสัมภาษณ์เกี่ยวกับเรื่องนี้
และเขาบอกว่า "เธอควรจะเรียนรู้มารยาทบ้างนะ"
เขาโกรธมากจนพวกเขาไม่คุยกันเลยสามปี
หลังจบเกม มีการพูดคุยและคำถาม
จากนักข่าวและครอบครัว
มันเป็นเรื่องน่าปวดหัวเกินกว่าจะพูดถึง
(ตารางคะแนนลินาเรส)
ถึงแม้เขาจะเดินพลาด
ฉันก็โดนคุมเกมอยู่ดี ฉันเข้าใจ
มันเป็นความรู้สึกที่แย่มาก
ผมไม่เคยดุว่าพวกเธอ
ที่ชนะเกมไม่ได้
ถึงอย่างนั้น การแพ้ก็เป็นเรื่องที่แย่มาก
พ่อไม่เคยปิดบังเลยว่าเขาต้องการความสำเร็จ
เพื่อพิสูจน์การทดลองของเขา
เพื่อแสดงให้เห็นว่า เขาสามารถทำสิ่งที่ยิ่งใหญ่กับลูกๆ ของเขาได้
หลังจากเหตุการณ์นี้ เขาบอกว่าเราควรกลับไปแข่งอีกครั้ง
ในหมากรุกโอลิมเปียดหญิง
ฉันคิดว่ามันค่อนข้างชัดเจนแล้วว่า เราเก่งที่สุดในการแข่งขันของผู้หญิง
ฉันอยากพิสูจน์ตัวเองกับผู้ชาย
และจากนั้นเป็นต้นมา ฉันก็เริ่มตัดสินใจอะไรบางเรื่องด้วยตัวเอง
บางครั้งมันก็สำคัญมากสำหรับคุณ ที่พ่อแม่จะพูดอะไรก็พูดไป
แต่เราก็เลือกทางของเราเอง
(มาดริด / สเปน)
ปีเดียวกันนั้น ฉันเห็นจูดิตแข่งที่ทัวร์นาเมนต์มาดริด
และเธอเล่นหมากรุกได้อย่างยอดเยี่ยม
เธอชนะผู้เล่นที่เก่งมากหลายคน
และสิ่งที่ผมจะไม่มีวันลืม
คือปฏิกิริยาของผู้เล่นชายที่มีต่อชัยชนะของเธอ
มีอยู่สี่เกมที่คู่ต่อสู้ไม่ยอมจำนน ไม่ยอมจับมือ
คือว่าสิ่งเหล่านั้นเป็นเรื่องศักดิ์สิทธิ์ในหมากรุก
นั่นคือสิ่งที่คุณต้องทำ แล้วพวกเขาก็แค่เดินปึงปังออกไป
มันน่าขายหน้ามาก
(วัยรุ่นสาวแสดงให้เห็นว่าเธอรู้วิธีลุกขึ้นสู้ใหม่)
(จูดิต โพลการ์คว้าชัยชนะที่น่าทึ่งในมาดริด)
นักหมากรุกชายตอบสนองยังไง เวลาคุณชนะพวกเขา
ฉันต่อสู้หนักมาก เพื่อให้ได้รับการยอมรับจากพวกระดับสูง
และแชมป์โลก
บางคนกังขามากว่าฉันควรอยู่ตรงนั้นหรือเปล่า
ต้องใช้อะไรบ้างเพื่อให้เธอขึ้นเป็น ผู้เล่นระดับท็อปของโลกอย่างแท้จริง
ผมคิดว่ามันคงยากมาก
เธอคงต้องโชคดีตลอดเวลาแน่ๆ
หนึ่งในแกรนด์มาสเตอร์ผู้ยิ่งใหญ่ วิกเตอร์ คอร์ชนอย
บอกว่าฉันเป็นแค่นักเล่นตามร้านกาแฟ
เขาไม่เห็นฉันอยู่ในสายตาเลย
("เธอจะชนะผมได้ ก็ต่อเมื่อผมไม่มีอารมณ์จะเล่น)
(และลึกๆ แล้ว วันนี้ผมไม่มีอารมณ์จะเล่น")
ฉันต้องพิสูจน์ตัวเองมากกว่า ตัวฉันที่สมมติว่าเกิดเป็นผู้ชายถึงสิบเท่า
เราเคยมีแชมป์โลกที่เป็นผู้หญิงไหม
- แชมป์โลกประเภทหญิง - ทำไมล่ะ
เราคิดว่านี่จะเป็นกีฬาที่เหมาะสำหรับผู้หญิง ที่จะขึ้นมาครองความยิ่งใหญ่
เรามีข้อเท็จจริงที่บอกในทางตรงกันข้าม
แต่จูดิต โพลการ์จากฮังการี
จูดิตเป็นข้อยกเว้น
แต่แม้แต่เธอก็ยังมีปัญหาในการไล่ตาม จิตวิญญาณการต่อสู้นี้ตลอดทั้งแมตช์
ในปี 1996 มีรายการรับเชิญที่ดอส เอร์มานาส
(ดอส เอร์มานาส / สเปน)
ก่อนเริ่มเกม
ฉันอยู่กับแม่ พวกเรากดลิฟต์
ลิฟต์หยุด ประตูเปิดออก
และจู่ๆ คาสปารอฟก็อยู่ที่นั่นกับโค้ชของเขา
มันเป็นฉากที่ตลกดี เพราะเรามีความตึงเครียดต่อกัน
มาหลายปี หลังจากเหตุการณ์นั้น
แล้วแม่ฉันก็พูดว่า "โอเค เข้าไปในลิฟต์สิ"
(โพลการ์แข่งกับคาสปารอฟ เกมที่ 2 - ปี 1996)
ฉันไปแข่งเกมนั้นโดยคิดว่า ฉันต้องสู้กับเขาให้สมศักดิ์ศรี
(การเปิดหมาก)
ฉันเล่นหมากขาวอีกครั้ง
ฉันมีความได้เปรียบอยู่แล้ว
- ตาแรก 1. - E4
(เล่นเบี้ยหน้าคิง)
และมันก็คือซิซิเลี่ยนอีกครั้ง
แต่จากตรงนั้น เกมนี้มันดุเดือดสุดๆ
จูดิตเริ่มโจมตีทันที เธอโจมตีควีนก่อน
จากนั้นเธอก็รุกคิง คิงต้องขยับหนี
แล้วบิชอปของเธอก็ลงสู่กระดานเพื่อโจมตี
ผมรู้อยู่แล้วว่าเธอจะเล่นแบบดุดันมาก
แต่ผมก็ยังประหลาดใจมาก
จูดิตมีอะไรมากกว่านั้น มันเหมือนก้อนพลังงาน
เหมือนสายฟ้าลูกเล็กๆ
ที่พร้อมจะระเบิดได้จริงๆ
จูดิตใส่เต็มที่ตั้งแต่เปิดหมาก เธอเล่นแบบดุดัน
เธอครองพื้นที่
แล้วเธอก็เข้าสู่ช่วงกลางเกม
ช่วงกลางเกมคือเวทีแห่งความคิดที่ลึกซึ้ง
ซึ่งคุณต้องพยายามชิงไหวชิงพริบ กับคู่ต่อสู้ตลอดเวลา
นี่คือช่วงที่ดราม่าและความมันส์บังเกิด
คาสปารอฟตัดสินใจเพิ่มความเสี่ยง
เขาก็วางเรือของเขา ลงกลางกระดานอย่างกล้าหาญ
โจมตีทั้งควีนและบิชอปของเธอพร้อมกัน
นี่คือการกัดกันไม่ปล่อย
เธอเริ่มเป๋นิดหน่อยในจุดนี้ และแกรี่ก็คอยบั่นทอนกำลังเธอเรื่อยๆ
ส่วนหนึ่งของความเข้มข้นขึ้นอยู่กับเวลาที่ใช้ไป
มันเหมือนแมวไล่จับหนูหน่อยๆ
เขาสร้างตำแหน่งที่จะชนะได้
แล้วฉันก็หลบออกมาได้
แล้วเขาก็ได้ตำแหน่งที่จะชนะอีก
ฉันเริ่มเดินหมากไม่แม่นยำ
แกรี่เล่นได้ดีมากและคุมเกมไว้ได้
ฉันคำนวณล่วงหน้าแปดหรือสิบตา
เพื่อหาทางว่าจะกู้สถานการณ์ยังไง
แต่มันเป็นตาเดินของคาสปารอฟ และเขาก็วางเรือ
ลงบนแนวเดียวกับคิงของเธออย่างกล้าหาญ
ดูเหมือนเธอจะเสียตัวหมากแน่ๆ บางทีเธออาจต้องยอมแพ้
จุดอ่อนทั่วไปอย่างหนึ่งของผู้เล่นหญิงหลายคน
คือพวกเธอจะตื่นตระหนกเมื่อมีภัยคุกคาม
คุณเห็นภัยคุกคาม แล้วมันจะมีปฏิกิริยาป้องกันแบบตื่นตระหนก
ตอนนี้คุณต้องตัดสินใจว่าจะทำอะไร
และเวลาก็กำลังเดินไป
จูดิตเมินภัยคุกคาม
เธอโต้กลับ เธอกินเบี้ย
ตอนนี้เบี้ยของเธอได้เปรียบอยู่
ความดุดันของผมไม่ได้ทำให้เธอตื่นตระหนก เธอแค่ตอบโต้ด้วยความดุดันที่เหนือกว่า
เธอเล่นเกมรับได้ยอดเยี่ยมมาก
เธอทำให้การเอาชนะเธอเป็นเรื่องที่ยากมาก
นี่คือเกมที่กินเวลาหลายชั่วโมง
และแล้วฉันก็เจอไอเดียที่คาดไม่ถึงสุดๆ
เธอรุกคิงสีดำ แล้วเธอก็สละเรือหนึ่งตัว
นี่มันเหมือนฟ้าผ่ากลางวันแสกๆ
แกรี่คาดไม่ถึงเลยจริงๆ
และทันใดนั้นตำแหน่งของเขา ก็ไม่ได้จะชนะง่ายๆ อีกต่อไป
จูดิตแค่พึ่งพาลูกเล่นพวกนั้นเพื่อยื้อชีวิตในเกม
และหลังจากเล่นไปหกชั่วโมง พวกเขาก็เข้าสู่ช่วงท้ายเกม
ในช่วงท้ายเกม เราไม่มีควีน เราไม่มีตัวโจมตีมากนัก
มันคือช่วงสุดท้ายของเกม
เธอจบลงที่ท้ายเกม ซึ่งทางทฤษฎีเราเรียกว่าเสมอ
คาสปารอฟมีม้ากับเรือ
เธอมีแค่เรือ และนั่นคือเสมอ
มันเสมอกันแน่ๆ
มันเสมอแบบที่คุณหลับตาเล่นก็ยังเสมอ
แต่เธอต้องเล่นให้แม่นยำนิดหน่อย
และผมต้องบอกว่า ช่วงท้ายเกมไม่เคยเป็นจุดแข็งของเธอ
คาสปารอฟอยากเล่นต่ออีกไม่กี่ตา แค่เพื่อเช็กความรู้ของฉัน
เขาไม่ได้เดินหมากแม่นยำ 100% ทุกตา แต่เขาไม่เคยปล่อยผ่าน
ฉันตระหนักว่าเขารู้เรื่องทฤษฎีช่วงท้ายเกมนี้ มากกว่าฉันเยอะมาก
หลังจากเดินหมากอีกไม่กี่ตา
ในที่สุดจูดิตก็พลาด
และคิงของฉันก็หนีไม่พ้น
โศกนาฏกรรมตรงนี้คือเธอสู้ได้ดีมาก
และเธอมาถึงตอนจบที่ควรจะปลอดภัยแล้ว
แต่เธอก็เล่นพลาด
ลองนึกภาพว่า คุณรอดจากการรัวหมัดของไมค์ ไทสัน
มาแปดยก สิบยก
หมากรุกเป็นเกมที่เล่นกันเป็นชั่วโมง และหลังจากผ่านไปหลายชั่วโมง
คุณก็แค่พังทลายภายใต้ความกดดัน
และนั่นคือสิ่งที่ผู้เล่นเก่งๆ ทำกับคุณ
ช่วงท้ายเกมนี้เหมือนข้อสอบ ซึ่งจริงๆ แล้วไม่ได้ยากขนาดนั้น
และเธอก็สอบตกภายใต้ความกดดัน
มันเป็นการพ่ายแพ้ที่แย่มาก
ฉันทำพลาดทางกลยุทธ์อย่างร้ายแรง
ฉันเลยรู้สึกไม่ดีเลยโดยเฉพาะหลังจบเกม
(การสังหารโหดเมื่อคาสปารอฟบุก)
หลังจากเกมที่เจอกับคาสปารอฟในปี 1996
เราแข่งกันอีกหลายเกม
(โพลการ์แข่งกับคาสปารอฟ เกมที่ 3 - ปี 1996)
ผมชอบเล่นกับเธอ เพราะเธอเป็นผู้เล่นที่มีสไตล์
ที่ทำให้ผมรู้สึกสบายใจ
จูดิตดุดันเกินไป มันเป็นสไตล์การโจมตีที่ทรงพลังมาก
ผมเองก็เป็นผู้เล่นสายบุก แต่มีประสบการณ์มากกว่า
นั่นเป็นเหตุผลที่การโจมตีและความดุดันของเธอ กลับกลายเป็นผลร้ายต่อตัวเธอเอง
คุณต้องเข้าใจว่า แกรี่ คาสปารอฟ ได้รับการยกย่องอย่างกว้างขวางว่าเป็น
นักหมากรุกที่ยิ่งใหญ่ที่สุดในประวัติศาสตร์
ดังนั้นจูดิตไม่ได้แค่แข่งกับแชมป์โลกคนปัจจุบัน
เธอแลกหมัดกับนักหมากรุก ที่ยิ่งใหญ่ที่สุดตลอดกาล
ฉันรู้สึกว่าตอนที่เล่นกับคาสปารอฟ แค่นั่งอยู่ตรงนั้น
ก่อนที่จะเดินหมาก
เขาก็เหนือกว่าแล้ว
ฉันรู้สึกเหมือนมันเป็นแค่พิธีการ
แต่เราก็ยังต้องเล่นเกม แล้วสุดท้ายเขาก็ชนะ
ฟังนะ ผมอยู่ในจุดพีคของฟอร์มการเล่น เธอเป็นหนึ่งในผู้เล่น
ที่ด้วยสไตล์การเล่นของเธอ
และความอึดอัดทางจิตวิทยาบางอย่าง ที่ต้องเผชิญหน้ากับผม
เธอเลยทำได้ไม่ดีนัก แต่เธอก็เป็นหนึ่งในหลายๆ คน
วิธีที่เธอเล่นหมากรุกมันไม่เข้ากับ
วิธีที่จะรับมือแกรี่ คาสปารอฟ ในช่วงปีที่ผมท็อปฟอร์มที่สุด
คุณลำบากใจในการเล่นกับคาสปารอฟไหม
ค่ะ สถิติคะแนนฉันไม่ค่อยดีเท่าไหร่
หมายความว่าคุณนับถือเขามากเกินไป จนเล่นได้ไม่เต็มที่หรือเปล่า
ไม่รู้สิ บางทีจิตใต้สำนึกฉันอาจจะเป็นแบบนั้น
ไม่ชนะสักที
ความรู้สึกมันไม่ได้เหมือนเดิมตลอดหรอก
บางครั้งเวลาที่คุณแพ้ แล้วคู่ต่อสู้เล่นดีมากๆ
แก้เกมได้ยอดเยี่ยม เล่นได้อย่างมหัศจรรย์
คุณก็ไม่ได้รู้สึกแย่ขนาดนั้น
แต่กับคาสปารอฟ ความหงุดหงิดมันมาจาก
การที่ฉันสู้ได้ไม่ดีพอ
สำหรับฉัน เขาดูเหมือนไม่มีวันแพ้ เหมือนยอดมนุษย์
ฉันต้องสู้กับเขาให้สมศักดิ์ศรี
แต่จะเป็นไปได้ยังไง
ในหมากรุก คุณจะเห็นว่า ผู้เล่นหลายคนจมดิ่งไปกับเกม
หมกมุ่นกับมัน
จนมันมีความสำคัญเหนือกว่าแค่เกมกีฬา
มันสำคัญเท่าชีวิต
ฉันคิดว่าพ่อต้องการความสำเร็จมาก เพื่อพิสูจน์ว่าเขาคิดถูก
ว่าความเชื่อของเขา
"มันจะนำไปสู่ความสำเร็จอย่างแน่นอน"
เขาบอกว่าอีกสองปีข้างหน้า
จะเป็นจุดเปลี่ยนของทุกอย่าง
และเขาต้องการให้ฉันไปให้ไกลกว่านี้เสมอ
ให้โฟกัสกับการติดท็อปสิบ และทุ่มเทพลังงานให้มากขึ้น
เป็นเวลาหลายปีกับโปรเจกต์ที่เขาเริ่มนี้
ผู้คนสงสัยว่าเขาเป็นคนดีหรือเปล่า
หลายคนรู้สึกว่าเขาทำไป เพราะความภูมิใจส่วนตัว
ไม่ใช่เพื่อผลดีต่อลูกๆ
(คุณพ่อจอมบงการแห่งฮังการี)
สำหรับหลายคน มันมีคำถามว่า "เกิดอะไรขึ้นกับเด็กพวกนั้น"
"พ่อแม่กำลังทำลายชีวิตพวกเธออยู่หรือเปล่า"
ฉันเข้าใจว่าไลฟ์สไตล์ของฉัน ต่างจากเพื่อนรุ่นเดียว
เพราะฉันใช้เวลาเรียนหมากรุกเยอะมาก
แน่นอน ฉันรู้สึกว่ามันคงง่ายกว่า
ถ้าได้แค่นอนดูหนังหรือใช้เวลากับเพื่อนๆ
หลายปีที่ผ่านมา การโฟกัสที่การเตรียมตัว การแข่งขัน มันกินเวลาชีวิตฉันไปหมด
มันรู้สึกว่ายังไม่พอหรอกนะ
ยังไงซะ มันก็แค่กระดานหมากรุก 64 ช่อง
ชีวิตยังมีอะไรมากกว่านั้นอีกเยอะ
ฉันมีความสุข แต่พอถึงจุดหนึ่งหลังจากฉันอายุ 20
เขาอาจจะไม่ว่าอะไร ถ้าชีวิตฉันจะมีแต่เรื่องหมากรุก
แต่ฉันอยากจะมีชีวิตด้านอื่นบ้าง อยากเปิดโลกให้กว้างขึ้นอีกนิด
ไม่ใช่แค่บนกระดานหมากรุก
ส่วนใหญ่แล้ว เรื่องบังเอิญเล็กๆ น้อยๆ นี่แหละ ที่สร้างความเป็นจริงขึ้นมา
(กุสตาฟ ฟอนต์)
ผมทำงานเป็นสัตวแพทย์หลังจากจบมหาวิทยาลัย
และมีผู้หญิงผมแดงเดินเข้ามา ซึ่งหน้าตาเหมือน จูดิต โพลการ์เปี๊ยบเลย
วันหนึ่ง ตอนที่ฉันอายุเกือบ 23 ปี
ฉันพาหมาของที่บ้านไปหาหมอ
คุณหมอเป็นมิตรมาก ยิ้มเก่ง
แล้วก็ช่างคุย
ไม่รู้ทำไมการตรวจรักษามันถึงใช้เวลานานจัง
จังหวะนั้นเอง ผมก็เลยทำผิดจรรยาบรรณ แล้วชวนเธอว่า
“นี่ ไปตีเทนนิสกันไหม”
อะไรทำให้ผู้ชายตกหลุมรักผู้หญิง
เป็นพันปีมาแล้วก็ยังไม่มีคำตอบง่ายๆ สำหรับคำถามนี้
ด้วยดวงตายิ้มได้และผมสีแดงของเธอ
เธอมีความร้อนแรง มีพลังงาน
และตั้งแต่วินาทีแรก เธอเป็นคนพูดคำไหนคำนั้น
ผมพบว่านั่นเป็นสิ่งที่เซ็กซี่มาก
เราเริ่มเดตกันค่อนข้างบ่อย แล้วจากนั้น
ฉันต้องไปแข่งรายการหนึ่ง
และฉันชนะทัวร์นาเมนต์นั้น ในขณะที่กำลังมีความรักสุดๆ
และหลังจากนั้น เราก็ย้ายมาอยู่ด้วยกัน
ตอนที่จูดิตแต่งงาน
บทบาทผู้จัดการของผมก็จบลงโดยปริยาย
สำหรับพ่อ
ฉันรู้สึกว่าเขาเสียใจนิดหน่อยกับเรื่องนั้น
ผมต้องพูดตามตรง ผมลำบากใจที่จะออกความเห็นเรื่องนี้
ผมมีอิทธิพลต่อลูกสาวน้อยมากเมื่อพวกเธอโตแล้ว
เพราะสามีของพวกเธอ พาพวกเธอไปในทิศทางที่ต่างออกไป
ดังนั้นเมื่อบทบาทผู้จัดการของผมจบลง
ผมก็เจ็บปวดนิดหน่อย ผมรู้สึกว่ามันแปลกๆ
แต่ผมก็บอกว่ามันขึ้นอยู่กับจูดิต
ที่จะตัดสินใจว่าเธออยากดำเนินชีวิตต่อไปยังไง
(ภายในปี 2000 จูดิตครองตำแหน่ง นักหมากรุกหญิงอันดับหนึ่งของโลก)
(ติดต่อกัน 11 ปี)
(อันดับรวมของเธออยู่ที่ 32)
ที่รักของผมอยากกินสตรอว์เบอร์รี เลยสั่งมาให้ตัวเอง
ใช่ และฉันจะกินของคุณด้วย
ตอนที่เราแต่งงานกันฉันเกือบจะทำคะแนน เรตติ้งมหัศจรรย์ แตะ 2,700 แต้ม
ซึ่งตอนนั้นถือว่าเป็นแต้มที่จะเข้าสู่ท็อปสิบ
แต่ไม่รู้ทำไม ฉันไม่สามารถข้ามผ่านจุดนั้นไปได้สักที
มีหลายรายการที่ฉันเล่นได้ดี เก็บแต้มได้
แล้วพอไปเล่นอีกรายการ ฉันก็เสียแต้มไปหมด
และเมื่ออยู่กับกุสตาฟ ฉันได้เรียนรู้ว่า ฉันสามารถสร้างกลยุทธ์ที่ต่างออกไปได้
ตอนที่ผมเข้ามาเป็นส่วนหนึ่งในชีวิตเธอ ผมบอกความลับสำคัญกับเธอ
ในเกมหมากรุก มีแพ้ มีชนะ
และมีผลลัพธ์ที่สาม
นั่นคือเสมอ
เขามีแนวคิดที่ว่าเสมอดีกว่าแพ้
ถ้าคุณแพ้คู่ต่อสู้ที่มีเรตติ้งเท่ากัน คุณจะเสียคะแนน
ถ้าเสมอ คุณไม่เสีย
มีหลายเกมที่เมื่อก่อนฉันจะตัดสินใจอีกแบบ
ฉันจะสู้และฉันอยากจะชนะ
แต่ถึงจุดนั้นฉันบอกตัวเองว่า
“โอเค ถ้าฉันไม่มีไอเดียที่คิดว่าจะเวิร์ก
การเสมอก็เป็นผลลัพธ์ที่รับได้เหมือนกัน”
เธอเลยยังคงเป็นหนึ่งในผู้เล่นสายบุก ที่เก่งที่สุดในโลก
แต่เธอเริ่มแพ้น้อยลง
และเรตติ้งของเธอก็เริ่มสูงขึ้น
หลังจากการเปลี่ยนแนวทางนี้ ในปี 2001 ที่ลินาเรส
ก็เกิดการรีแมตช์ครั้งใหญ่ ระหว่างจูดิตกับคาสปารอฟ
นี่คือทัวร์นาเมนต์ที่เกิดเรื่องอื้อฉาวทัชมูฟ
และหลายปีต่อมา ตอนนี้พวกเขากลับมาเจอกันที่นี่อีก
(แคสปารอฟ โพลการ์)
ในตอนนั้น สไตล์การเล่นของเธอ บางคนบอกว่าค่อนข้างดิบๆ
แต่มันก็ได้ผล
แต่ผมยังเป็นผู้เล่นอันดับหนึ่ง และผมยังทำผลงานได้ดี
โดยเฉพาะในปี 2001 ผมเล่นได้ดีมาก
ผมต้องย้ำว่าความคาดหวังที่มีต่อจูดิตไม่ได้ต่ำ แต่ก็ไม่ได้สูงมากนัก
ฉันมีกลยุทธ์ที่ชัดเจนมากในเกมนี้
กลยุทธ์ที่จะทำให้เขากังวล วิตก
ถึงขนาดที่แวบเข้ามาในหัวเขาว่า เขาอาจจะแพ้เกมนี้
(โพลการ์แข่งกับแคสปารอฟ เกมที่ 11 ปี 2001)
เกมเริ่มขึ้น
จูดิตเล่นหมากขาวและแกรี่เล่นหมากดำ
(เล่นเบี้ยหน้าคิง)
ฉันรู้อย่างหนึ่งว่าคาสปารอฟไม่ชอบเลย เวลาที่คิงของเขาถูกโจมตี
ฉันบอกตัวเองว่า “ไม่ว่าจะต้องแลกด้วยอะไร ฉันจะโจมตีคิงของเขา”
(เล่นซิซิเลี่ยน)
จูดิตเลือกที่จะเข้าป้อมทางฝั่งซ้ายของกระดาน
ในขณะที่ แกรี่ คาสปารอฟเข้าป้อมฝั่งตรงข้าม
ธรรมชาติของตำแหน่งแบบนี้ในหมากรุก
หมายความว่าทั้งคู่ จะเปิดเกมบุกใส่กันอย่างดุเดือด
นี่คือการแข่งกันว่า ใครจะเข้าถึงคิงของอีกฝ่ายได้ก่อน
ตั้งแต่ช่วงต้นเกม ฉันสละเบี้ยไปหนึ่งตัว
คาสปารอฟยอมรับการสละเบี้ย
แต่นั่นหมายความว่าบิชอปของจูดิต กลายเป็นตัวหมากที่ทรงพลังมาก
ดังนั้นเธอเสียเปรียบเรื่องตัวหมาก แต่เธอเป็นฝ่ายรุก
คาสปารอฟค่อนข้างประหลาดใจ แต่เขาก็เข้าใจจุดประสงค์
คาสปารอฟเปิดเกมตรงกลางกระดานด้วยเบี้ย
เขากำลังโจมตีบิชอปของฉัน
และมันจะเป็นเรื่องปกติมากที่จะถอยหนี
แต่เธอตัดสินใจสละบิชอปทั้งตัว
แม้จะเสียเปรียบเรื่องตัวหมากมาก
แต่ฉันก็ยังบอกกับตัวเองว่า “ฉันจะโจมตีคิงของเขา
ฉันจะโจมตีคิงของเขาต่อไป”
ณ จุดนี้ ฉันมองไปรอบๆ
ในฮอลล์แข่งขันคนแน่นขนัด เพราะเกมนี้มันน่าตื่นเต้นมาก
ฉันคิดว่าคาสปารอฟน่าจะรู้สึกว่าเขาได้เปรียบ
เกมมันตึงเครียดมาก แต่ผมรู้สึกสบายๆ
คาสปารอฟใช้เวลาคิดนานมาก
หลังจากผ่านไปไม่กี่นาที เขาก็เดินหมากในตาที่สมเหตุสมผลที่สุด
และทันใดนั้น ฉันใช้เวลาคิด ไม่เกินสามวินาที ก็ดันเบี้ยขึ้นไป
ในทางจิตวิทยา มันเป็นเรื่องที่น่าตกใจมาก
เธอยอมสละทุกอย่างเพื่อการโจมตี
และหลังจากนั้น เขาต้องตระหนักว่า สถานการณ์มันไม่ง่ายอย่างที่คิด
ผมคิดว่าผมกำลังจะชนะ แต่เธอกลับเปิดฉากโจมตีอย่างหนักหน่วง
แล้วเขาก็ถอดแจ็กเก็ตออก เดินวนไปวางไว้ที่เก้าอี้
แล้วเขาก็ถอดนาฬิกาข้อมือวางไว้ข้างๆ
มันรู้สึกดีมากที่ได้เห็นแกรี่เริ่มกังวล
ผมชนะจูดิตมาหลายเกม แต่ในทัวร์นาเมนต์นี้
ผมแค่ต้องเอาตัวรอดให้ได้
แกรี่ต้องงัดไม้ตายก้นหีบออกมา เพื่อกอบกู้ตัวเองในเกมนี้
คาสปารอฟยอมสละตัวหมากคืน เพื่อเข้าถึงคิงของจูดิต
คิงของเขาเปิดโล่งมาก
สิ่งที่เขาทำได้มีแค่รุกคิงฝ่ายขาวไปเรื่อยๆ
และตรงนี้ แกรี่ตัดสินใจว่าพอแล้ว
และเกมการโจมตีที่บ้าคลั่งและน่าทึ่งนี้
ก็จบลงด้วยการรุกแบบไม่รู้จบ
จูดิตบังคับเสมอได้สำเร็จ
ที่ลินาเรส จูดิตเป็นคนเดียวที่ไม่แพ้คาสปารอฟ
(คาสปารอฟเสมอกับจูดิต โพลการ์)
เธอเป็นคนเดียวในสนามแข่งที่ยืนหยัดสู้กับ
มือหนึ่งของโลกได้
ช่วงท้ายทัวร์นาเมนต์ เราคุยกัน
และชัดเจนว่าเขาเคารพการเล่นของฉัน
แม้ว่าเขาจะยิ่งใหญ่ที่สุดในยุคนั้นอย่างแน่นอน
ตอนนี้ชัดเจนว่าเธอเป็นพวกเดียวกับเราแล้ว
เธอเป็นผู้เล่นระดับท็อป
มันเป็นความรู้สึกที่วิเศษมาก ที่ได้เล่นเกมนั้นที่ลินาเรส
มันเป็นการต่อสู้ที่เหลือเชื่อ ฉันทำให้เขาลำบากได้
แต่ไม่รู้ทำไม ฉันก็ยังเอาชนะเขาไม่ได้สักที
มันยังมีบางอย่างขาดหายไป
ฉันคิดว่าหนทางเดียว ที่จะชนะคนอย่างแกรี่ คาสปารอฟ
คือคุณต้องเชื่อมั่นว่า
คุณสามารถโค่นไอดอลของคุณ ในเกมที่เขาถนัดได้
ถ้าคุณไม่เชื่อว่าคุณอยู่ในระดับเดียวกับเขา
คุณไม่มีทางชนะเกมนั้นได้เลย
เราอยู่ที่ค่ายเก็บตัวฝึกซ้อม โดยมีทะเลเอเดรียติกเป็นฉากหลัง
ทะเลเอเดรียติกเป็นยังไงบ้าง
มองแล้วสวยงามมาก เพราะผมอยากกระโดดลงไปเล่นจะแย่แล้ว
ปีต่อมา ในปี 2002
ฉันเจอคาสปารอฟที่ทัวร์นาเมนต์หนึ่ง
เขาถามฉันว่าฉันอยากไปเยี่ยมเขา เพื่อฝึกซ้อมที่โครเอเชียไหม
ผู้เล่นหลายคนมักจะมีการกระทบกระทั่งกัน
แต่จูดิตมักจะ…
ให้ความเคารพเสมอ
และนั่นคือเหตุผลที่ผมเสนอว่า เราน่าจะลองร่วมงานกันดู
เธอเป็นหนึ่งในผู้เล่นระดับท็อป เธอสามารถให้มุมมองใหม่ๆ ได้
จูดิต
แน่นอน ฉันดีใจมากกับคำเชิญนั้น
ฉันกับสามีไปที่วิลล่าของพวกเขา
และมันเป็นสัปดาห์ที่ยอดเยี่ยม
มันเป็นประสบการณ์ที่ดีมาก คาสปารอฟอยู่ในฟอร์มที่น่าทึ่ง
ฉันได้เรียนรู้เยอะมาก จากวิธีที่เขาวิเคราะห์ตำแหน่งหมาก
ไอเดียแบบไหนที่เขาพิจารณาอย่างจริงจัง
หรือการเดินหมากบางตาที่ฉันจะเก็บไปวิเคราะห์
แต่เขากลับมองข้ามเพราะมันไม่สำคัญ มันไม่เกี่ยวกัน
แล้วฉันก็แปลกใจ ที่คาสปารอฟไม่ได้ทำงานทั้งวัน
เราซ้อมหมากรุกช่วงบ่าย
และตอนเช้าเราก็ทำกิจกรรมอย่างอื่น
เช่น เราไปทะเลเพื่อเล่นบานาน่าโบ๊ท
นั่นเหมือนเป็นกฎเลย ใครก็ตาม ที่มาร่วมกับผมที่นั่นต้องเล่นบานาน่าโบ๊ท
ฉันชนะการแข่งนั้น
เพราะฉันเป็นคนเดียวที่ไม่ตกลงไปในน้ำ
บ่อยครั้งเมื่อคุณมีระยะห่าง
คุณจะมีความคิดบางอย่างเกี่ยวกับตัวแชมป์เปี้ยน
เกี่ยวกับนิสัยใจคอของเขา
และเมื่อคุณเข้าไปอยู่ในสภาพแวดล้อม ที่ผ่อนคลาย เป็นกันเอง
และใช้เวลาทั้งวัน ตั้งแต่เช้าจรดเย็นอยู่รอบๆ ตัวเขา
ภาพที่คุณเห็นจะเปลี่ยนไปคนละเรื่องเลย
เราได้เห็นความเป็นมนุษย์มากขึ้น
ความรู้สึกที่ว่ามีพระเจ้า นั่งอยู่ฝั่งตรงข้ามมันหายไป
คนที่มีเลือดเนื้อจริงๆ กำลังนั่งอยู่ตรงหน้าเธอ
(มอสโก / รัสเซีย)
ณ จุดนี้ พวกเขาเคยเจอกันมาแล้ว 14 ครั้ง
แกรี่ คาสปารอฟยังไม่เคยแพ้แม้แต่เกมเดียว
การแข่งกับแกรี่ คาสปารอฟเป็นงานหินมาก
มันเหมือนแข่งกับเฟเดอเรอร์ในช่วงพีค
ทุกคนแพ้แกรี่กันหมด
แกรี่ คาสปารอฟ
ผมน่าจะเป็นผู้เล่นคนเดียว ที่ไม่เคยพ่ายแพ้ให้กับเธอ
เธอชนะครัมนิก อนันด์ ผู้เล่นคนอื่นๆ ทุกคน
ดังนั้นผมเป็นคนเดียว ที่ยังรักษาป้อมปราการของผมไว้ได้
เงียบหน่อยครับ ผมจะเริ่มการแข่งขันรอบนี้แล้ว
กรรมการครับ เริ่มจับเวลาได้
ครั้งถัดมาที่เราเจอกันบนกระดาน ฉันได้เล่นหมากขาว
ฉันเดินหมากตาแรก 1. E4 เบี้ยหน้าคิงสองช่อง
นี่ไม่ใช่เรื่องแปลกใจสำหรับคาสปารอฟ
เพราะนี่คือสิ่งที่ฉันเล่นมาตั้งแต่เด็กๆ
แต่ปฏิกิริยาของเขานี่สิ น่าตกใจ
แกรี่ทำทุกคนเซอร์ไพรส์ด้วยการเดินเบี้ยไปที่ E5
แทบทุกเกมที่พวกเขาเล่นกันคือซิซิเลี่ยน
เกมพวกนั้นมักจะดุเดือด
แต่เกมนี้แกรี่ตัดสินใจเล่นแบบเบอร์ลิน
(เล่นแบบเบอร์ลิน)
เราทุกคนมีจุดแข็งและจุดอ่อน
จูดิตเป็นผู้เล่นที่เน้นการบุก
และการเลือกเปิดหมากแบบนี้เน้นตั้งรับมากกว่า
แกรี่ คาสปารอฟ บีบให้เกมออกมาในรูปแบบที่ต่างออกไป
เกมที่ช้าลงและละเอียดอ่อนขึ้น
มันไม่ใช่สไตล์ของฉันเลยจริงๆ
จะเกิดอะไรขึ้นกับการเปิดหมากแบบนี้
ควีนจะถูกแลกออกจากกระดานตั้งแต่ต้นเกม
ในทางหนึ่งฉันบุกไม่ได้ แต่อีกทางเขาก็บุกไม่ได้เหมือนกัน
แกรี่ดันเบี้ยขึ้นไปทางฝั่งคิง จูดิตก็ทำเหมือนกัน
มันไม่ดุดัน
มันเน้นกลยุทธ์มาก
ฉันเริ่มสร้างตำแหน่งของฉัน
และฉันเดินม้าของฉัน
มันทำให้คาสปารอฟต้องตั้งรับนิดหน่อย
จูดิตเริ่มบีบพื้นที่ทีละนิด
สร้างความกดดันเพิ่มขึ้นตรงกลางกระดาน
ฉันเห็นคาสปารอฟตระหนักว่ากำลังจะมีปัญหาใหญ่
แกรี่อยากสู้กับเธอในช่วงท้ายเกม
แต่สถานการณ์เริ่มน่าอึดอัดสำหรับหมากดำ
ยิ่งเดินหมาก ฉันยิ่งกดดันเขามากขึ้น
ฉันรู้สึกว่าตำแหน่งมันสวยงามมาก
คือว่า ฉันน่าจะเป็นฝ่ายชนะ
เป็นไปได้ยังไง
แต่แน่นอน เมื่อคุณได้เปรียบมาก
และคุณเล่นเกมที่สำคัญขนาดนี้
คุณเริ่มจะประหม่านิดหน่อย
ตั้งแต่ฉันยังเด็กมาก
ฉันฝันว่าจะชนะเขา
แต่ไม่เคยทำได้เลย
และฉันนั่งอยู่ตรงนั้นและบอกตัวเองว่า
"อย่าเสมอเชียวนะ
ต้องไปให้สุดทางจนจบ"
(ช่วงท้ายเกม)
ฉันยึดพื้นที่จากเขามาได้มากขึ้นเรื่อยๆ
แล้วฉันก็เดินเรือเข้าไปตรงกลาง
และคิงของเขาก็เริ่มตกที่นั่งลำบาก
เรือพวกนั้นวางตำแหน่งได้ทรงพลังมาก และเริ่มไล่กินเบี้ย
ฉันฝึกฝนความรู้เรื่องหมากท้ายเกมอย่างต่อเนื่อง
รูปแบบบางอย่างมาจากสมัยเด็ก
ที่ฉันเรียนรู้ตอนแปดหรือเก้าขวบ
ฉันรู้สึกว่าโอกาสรอดของเขาน้อยลงเรื่อยๆ
นี่คือหนึ่งในนักหมากรุก ที่ยิ่งใหญ่ที่สุดในประวัติศาสตร์
หรืออาจจะเป็นนักหมากรุกที่ยิ่งใหญ่ที่สุดหนึ่งเดียว
คุณคงคิดว่าเขาจะหาทางเอาตัวรอดจากสิ่งนี้ได้
แต่จูดิตแสดงความเทพออกมา
บรรยากาศเริ่มเงียบ
ทันใดนั้น ฉันตระหนักว่าอีกแค่ตาหรือสองตา
คาสปารอฟจะไม่มีทางสู้ต่อได้
เพราะมันหมดหวังแล้ว
แล้วช่วงเวลานั้นก็มาถึง
เขายื่นมือมาให้
จูดิต โพลการ์ อัจฉริยะนักบุก
ในที่สุดก็เอาชนะคาสปารอฟได้ในช่วงท้ายเกม ที่ละเอียดอ่อนและแยบยล
นี่เป็นช่วงเวลาเดียวในประวัติศาสตร์ ที่ผู้เล่นหญิงเอาชนะ
ผู้เล่นที่แข็งแกร่งที่สุดตลอดกาลได้
และเธอไม่เพียงแค่ชนะเขา แต่เธอขยี้เขาเลย
เธอไม่เปิดโอกาสให้เขาแม้แต่นิดเดียว
ณ จุดนั้น เด็กผู้หญิงอายุ 12 ปี ผูกหางม้าถูกลืมไปนานแล้ว
เธอเป็นหนึ่งในผู้เล่นที่เก่งที่สุดในโลกแล้ว
(โพลการ์ชนะคาสปารอฟ)
ฉันย้ำไม่ถูกเลยว่า
ช่วงเวลานี้สำคัญกับพวกผู้หญิงอย่างเราแค่ไหน
เพราะเราคิดว่า “โอเค เดี๋ยวก่อนนะ เราทำได้นี่นา”
(เราสู้ได้ไม่ต่างจากผู้ชายหน้าไหน)
ในฐานะเด็กผู้หญิงคนหนึ่ง นี่เป็นแรงบันดาลใจที่ยิ่งใหญ่มากสำหรับฉัน
มันพิสูจน์ว่าสิ่งที่เป็นไปไม่ได้เป็นไปได้
(จูดิต โพลการ์ ราชินีหมากรุก)
เห็นได้ชัดว่ามันไม่ใช่ การเล่นเกมในอุดมคติของผม
เธอแค่…
เธอแค่ทำได้สำเร็จ และสุดท้ายผมก็แพ้เกมนั้น
เธอเป็นฮีโร่ในวันนั้น ผู้พิชิตคาสปารอฟ
แล้วความเห็นแบบมืออาชีพของคุณล่ะ คุณพอใจไหม
- ค่ะ - ครับ แต่อะไร
- ไม่มีความเห็นค่ะ - อย่ามาตลกน่า
ผมไม่เคยได้ยินอะไรแบบนั้นมาก่อนเลย
ฉันฝันมานานแล้วว่าสักวัน
ฉันจะชนะแกรี่ คาสปารอฟ
มันเหมือนความพึงพอใจครั้งใหญ่
(ผู้หญิงชนะแกรี่ คาสปารอฟ ได้เหมือนเป็นเรื่องเล่นๆ ของเด็ก)
จูดิตชนะคาสปารอฟ
พี่สาวและครอบครัวของฉันไม่ได้อยู่ที่นั่น
แต่ฉันโทรหาพวกเขาทันทีเพื่อแบ่งปันช่วงเวลานี้
มันเป็นความสุขจริงๆ
มันเป็นสิ่งที่เรารอคอยมาตลอดชีวิต และเธอก็ทำสำเร็จ
สิ่งที่ฉันฝันตอนสี่ขวบ ฉันทำสำเร็จไปส่วนหนึ่ง
แต่เธอพามันไปสู่อีกระดับ
ฉันภูมิใจในตัวเธอมากๆ
พ่อดีใจสุดๆ
ฉันคิดว่าเขาคงกระโดดโลดเต้นอย่างมีความสุข
มันเป็นความสำเร็จที่งดงามสำหรับเธอ
และนั่นคือเหตุผลที่ผมรู้สึกว่า
การทดลองของเราได้ผล
แต่คุณพูดได้แค่ว่าจูดิตเป็น หนึ่งในผู้เล่นที่เก่งที่สุดในโลก
การจะเป็นที่หนึ่ง ในบรรดาผู้เล่นระดับท็อปของโลก
เธอจะต้องทำงานหนักขึ้นอีก วันละสามหรือสี่ชั่วโมง
ผมก็แค่ดีใจที่เห็นจูดิตมีความสุข
ช่วงเวลานั้น ในที่สุดมันก็ให้ความรู้สึกกับฉันว่า
ในเกมหนึ่ง ในรายการหนึ่ง
ฉันเอาชนะใครก็ได้
(ในปี 2003 หนึ่งปีหลังจากเอาชนะคาสปารอฟ)
(จูดิตก้าวเข้าสู่ 10 อันดับแรกของผู้เล่นทั้งหมด)
(เธอยังคงเป็นผู้หญิงคนเดียวที่เคยทำได้)
จูดิตคือนักหมากรุกหญิง ที่ยิ่งใหญ่ที่สุดในประวัติศาสตร์
ไม่มีข้อกังขาในเรื่องนั้น
เธอปฏิวัติวงการหมากรุก
เธอยังเป็นปรากฏการณ์ในแง่ที่ว่า เธอเป็นหนูทดลอง
ของความคิดพ่อกับแม่
และฉันคิดว่าความจริงที่เธอ ทำสำเร็จทุกอย่างตามที่เขาฝัน
และเธอยังคงเป็นคนที่ปกติและนิสัยดีมาก
นั่นมันปาฏิหาริย์ชัดๆ
โดยไม่ต้องอวยกันเลย เราพูดได้ว่าเธอทำสิ่งที่ปฏิวัติวงการ
เธอพิสูจน์แล้วว่าผู้เล่นหญิง สามารถเป็นคู่แข่งระดับท็อปได้
นั่นเป็นสิ่งที่พวกเราหลายคน
พูดตามตรง รวมถึงตัวผมด้วย ไม่คิดว่าจะเป็นไปได้
(ในปี 2014 เมื่อจูดิตเกษียณอายุ)
(เธอครองอันดับหนึ่งผู้หญิงของโลก)
(มาตั้งแต่อายุ 12 ปี ครองตำแหน่งนี้ มายาวนานเป็นประวัติการณ์ถึง 26 ปี)
มองย้อนกลับไปหลายปีมานี้ และการเป็นตัวแบบของการทดลองนั้น
คุณรู้สึกยังไงบ้าง
แน่นอน ในมุมหนึ่ง
มันก็ไม่ใช่เรื่องดีนัก ที่ต้องมาเป็นส่วนหนึ่งของการทดลอง
ฉันไม่เคยรู้สึกว่าตัวเองเป็นอัจฉริยะเลย
ฉันรู้ว่าสิ่งที่ฉันทำสำเร็จ
95% มาจากการทำงานหนัก และความทุ่มเทของฉันอย่างแน่นอน
และสิ่งนี้ก็ได้รับการปลูกฝังมาจากพ่อแม่
แน่นอนว่าพ่อเป็นคนทำให้ฉัน เห็นความสวยงามของหมากรุก
และทำให้เห็นด้วยว่าฉันทำอะไรได้บ้าง
ทำให้เห็นว่าฉันจะเป็นคนที่ยอดเยี่ยมได้
ผู้คนต้องเชื่อมั่นในตัวคุณ
และคุณก็ต้องเชื่อมั่นในตัวเอง
ฉันคิดว่าสิ่งที่สำคัญที่สุดคือ
วันนี้คุณต้องเก่งกว่าเมื่อวาน
และพรุ่งนี้ คุณก็พยายามทำให้ดีขึ้นไปอีก
อย่ายอมแพ้เด็ดขาด
และสู้ให้ถึงที่สุดเสมอ
คำบรรยายโดย ต้องตา สุธรรมรังษี